Προσφορά Lollipop | GoodDeals\nΕίσοδος και απεριόριστο παιχνίδι στον παιδότοπο, 1 χυμό και 1 τοστ ή κρουασάν για το παιδί και 1 ρόφημα για το συνοδό!\n4,5€ από 8€ για είσοδο και απεριόριστο παιχνίδι στον παιδότοπο, 1 χυμό και 1 τοστ ή κρουασάν για το παιδί και 1 ρόφημα για το συνοδό!\nΣε περίπτωση που ο συνοδός – γονιός, συνοδεύει και 2ο ή 3ο παιδί, η ειδική τιμή για το κάθε επιπλέον παιδί (για το παραπάνω πακέτο παροχών), είναι μόλις 2,50€ και καταβάλλεται απευθείας στην επιχείρηση.\nΜπορούν να αγοραστούν απεριόριστα κουπόνια ανά χρήστη και να χρησιμοποιηθούν από τον ίδιο και με τη μορφή δώρου, από συγγενείς ή φίλους.\nΤο κάθε κουπόνι ισχύει για 1 παιδί και 1 συνοδό.\nΤα κουπόνια της προσφοράς δεν μπορούν να χρησιμοποιηθούν αθροιστικά για την διοργάνωση παιδικού πάρτι και επίσης δεν ισχύουν για φύλαξη παιδιού.\nΓια την υλοποίηση της προσφοράς από Δευτέρα έως Παρασκευή, δεν απαιτείται τηλεφωνικό ραντεβού.\nΓια την υλοποίηση της προσφοράς κάθε Σάββατο, κάθε Κυριακή και γιορτές, η επιχείρηση θα εξυπηρετεί συγκεκριμένο αριθμό κουπονιών.\nΓια την υλοποίηση της προσφοράς Σάββατο, κάθε Κυριακή και γιορτές απαιτείται τηλεφωνική κράτηση. Η έγκαιρη τηλεφωνική κράτηση είναι απαραίτητη καθώς θα τηρηθεί σειρά προτεραιότητας.\nΤο Lollipop προσφέρει προνομιακές τιμές σε όλους τους αγοραστές για την διοργάνωση παιδικού πάρτι. Συγκεκριμένα:\n- 185€ για διοργάνωση παιδικού πάρτι έως 30 ατόμων με δώρο την τούρτα\n- 245€ για διοργάνωση παιδικού πάρτι έως 50 ατόμων με δώρο την τούρτα\n- 305€ για διοργάνωση παιδικού πάρτι έως 70 ατόμων με δώρο την τούρτα\n(Οι τιμές για την διοργάνωση παιδικού πάρτι δεν περιλαμβάνουν Φ.Π.Α και ισχύουν για Δευτέρα έως Παρασκευή & Σάββατο πρωί)\nΗ προσφορά ισχύει έως τις 20/07/2019\nΟ παιδότοπος Lollipop φιλοξενείται σ' ένα χώρο 500 τ.μ. απο το 2007 και είναι σύμφωνος με όλες τις προδιαγραφές της ΕΒΕΤΑΜ και είναι και μέλος της ΣτΕ.\nΟ πρόσφατα ανακαινισμένος μας χώρος (Σεπτέμβριος 2016) μπορεί να φιλοξενήσει γονείς για να χαλαρώσουν και παιδιά για να διασκεδάσουν.\nΠαιδιά έως 2 χρονών.\nΤα παιδάκια ηλικίας έως 2 - 2 1/2 ετών έχουν τον δικό τους οριοθετούμενο χώρο με Soft play. Παιχνίδια Φαντασίας. Ατομικές Κατασκευές. Πάντα με την επίβλεψη προσωπικού και φυσικά με την σφραγίδα και τις αυστηρές προδιαγραφές της ΕΒΕΤΑΜ*\nΤα παιδιά, μπορούν να επιλέξουν σε πλήθος δραστηριοτήτων: Τραμπολίνο. Φουσκωτό. Σπονδυλωτή Κατασκευή. Ομαδικά Παιχνίδια Παιχνίδια Επικοινωνίας. Χορό (Ελεύθερο, Οργανωμένο). Πάντα με τις αυστηρότερες προδιαγραφές και εγκεκριμένα\nαπό την ΕΒΕΤΑΜ*\n*ΕΒΕΤΑΜ είναι ο Επίσημος Φορέας Έγκρισης Λειτουργίας Παιδότοπων\nΔωρεάν χρήση δικτύου WiFi.\nΠεριοδικά / Εφημερίδες.\nΕκπαιδευμένο μόνιμο προσωπικό.\nΠροϊόντα Καφέ Buondi,Nescafe.\nΔευτέρα έως Κυριακή: 17:30–22:30\nΤηλ.: 2310 410777\nΕκπαιδευτείτε στο άθλημα της ιππασίας σε ένα φιλικό και οικείο περιβάλλον | μαθήματα για παιδιά και ενήλικες με δωρεάν εξοπλισμό & υπό την καθοδήγηση έμπειρων εκπαιδευτών\nΟ Πήγασος Νέα Ραιδεστός\nΕκπαιδευτικά μαθήματα ιππασίας\nΑτέλειωτο παιχνίδι στο Magic Park!Εκπτωτικά εισιτήρια για παιδιά και ενήλικες... γέλιο και χαρά στον παραμυθένιο κόσμο του μεγαλύτερου ψυχαγωγικού πάρκου της Ελλάδας!\nΙούνιος στο Magic Park!


Συνάντηση του υπ. Δημάρχου Δράμας Γιώργου Παπαδόπουλου με τον Ιατρικό Σύλλογο Δράμας - Χρονικά της Δράμας\nΑρχική Πολιτική Συνάντηση του υπ. Δημάρχου Δράμας Γιώργου Παπαδόπουλου με τον Ιατρικό Σύλλογο Δράμας\nΣυνάντηση του υπ. Δημάρχου Δράμας Γιώργου Παπαδόπουλου με τον Ιατρικό Σύλλογο Δράμας\nΣυνεργασία για την Υγεία των Δραμινών\nΣυνάντηση με τη διοίκηση του Ιατρικού Συλλόγου Δράμας πραγματοποίησε ο υποψήφιος Δήμαρχος Δράμας κ. Γιώργος Παπαδόπουλος, στο πλαίσιο σειράς επαφών που είχε με τοπικούς φορείς. Συγκεκριμένα ο κ. Παπαδόπουλος, μαζί με τον κ. Νίκο Ηλιάδη και τη κ. Χαρά Μαυρίδου, επισκέφτηκαν τα γραφεία του Ιατρικού Συλλόγου και είχαν την ευκαιρία να συνομιλήσουν με τον Πρόεδρο κ. Γιώργο Γεωργιάδη, τον Αντιπρόεδρο κ. Γιώργο Γκιόκη και τη Γενική Γραμματέα κ. Όλγα Βασιλείου.\nΣτη συνάντηση επιβεβαιώθηκε για ακόμη μια φορά η καλή συνεργασία του Ιατρικού Συλλόγου με τον κ. Παπαδόπουλο. Άλλωστε η αμοιβαία συνεργασία των δύο πλευρών ήταν ιδιαίτερα έντονη την περίοδο της πανδημίας, κατά τη διάρκεια της θητείας του κ. Παπαδόπουλου στη θέση του Αντιπεριφερειάρχη Δράμας.\nΣτο πλαίσιο της συζήτησης, από την πλευρά του Ιατρικού Συλλόγου Δράμας τέθηκαν δράσεις με τις οποίες μπορεί να συνδράμει ο Δήμος Δράμας, ώστε να βελτιωθούν οι παρεχόμενες υπηρεσίες υγείας προς τους πολίτες, όπως το ΚΕΠ Υγείας, το Κέντρο Ημέρας Ρομά και η επαναδραστηριοποίηση του Δικτύου Κοινωνικής Αλληλεγγύης.\nΟ κ. Παπαδόπουλος μαζί με τον κ. Ηλιάδη και την κ. Μαυρίδου, εξέφρασαν τη βούληση εντονότερης συνεργασίας για την Υγεία των Δραμινών, με τον Ιατρικό Σύλλογο να καθίσταται σύμβουλος του Δήμου Δράμας σε ζητήματα υγείας, εκπληρώνοντας με ουσιαστικό τρόπο τον επιστημονικό του ρόλο.\nΠροηγούμενο άρθροΜουσικοί Μονόλογοι στο Μουσικό Σχολείο Δράμας\nΕπόμενο άρθροΚωνσταντίνος Μπλούχος: «Νέα χρηματοδότηση για τον Νομό μας»


Ο καιρός στην Ήπειρο: Συμβουλές για οδήγηση σε ομίχλη\nΣυμβουλές για οδήγηση σε ομίχλη\nΠυκνή είναι η ομίχλη που σκεπάζει τις πρωινές ώρες αρκετές περιοχές του λεκανοπεδίου Ιωαννίνων, προκαλώντας προβλήματα κυρίως στους οδηγούς.\nΗ ομίχλη είναι ένα καιρικό φαινόμενο που μπορεί να το συναντήσουμε όλες τις εποχές του χρόνου και θεωρείται μία από τις πιο επικίνδυνες καταστάσεις στους δρόμους, γι αυτό οφείλουμε να είμαστε προετοιμασμένοι.\nΑς δούμε τι πρέπει να κάνουμε και τι όχι όταν ταξιδεύουμε με το αυτοκίνητο ή τη μηχανή, προκειμένου να είμαστε ασφαλείς:...\nΠροτού ξεκινήσουμε το ταξίδι να βεβαιωθούμε ότι γνωρίζουμε πως ανάβουν τα εμπρός (αν υπάρχουν) και πίσω φώτα της ομίχλης και να ελέγξουμε αν λειτουργούν ή όχι\nΘα πρέπει να πάρουμε το κινητό μας τηλέφωνο , πλήρως φορτισμένο και να γνωρίζουμε τηλέφωνα έκτακτης ανάγκης.\nΤο ρεζερβουάρ θα πρέπει να είναι γεμάτο μιας και η χρήση θέρμανσης και φώτων απαιτεί περισσότερα καύσιμα.\nΑν οδηγούμε μηχανή πρέπει να αποφεύγουμε τη φιμέ ζελατίνα στο κράνος\nΤα μικροσωματίδια της ομίχλη, "κάθονται" στο παρμπρίζ του αυτοκινήτου, γι αυτό πρέπει οι υαλοκαθαριστήρες να είναι πάντα σε καλή κατάσταση, ενώ και το υγρό από τα πιτσιλιστήρια θα φανεί πολύ χρήσιμο και σε αυτή την περίπτωση.\nΚατά την οδήγηση σε ομίχλη:\nΑφήνουμε πάντα απόσταση ασφαλείας από το προπορευόμενο όχημα.\nΑνάβουμε τους προβολείς και αφήνουμε τα φώτα διασταύρωσης. Μία από τις πρώτες κινήσεις που θα πρέπει να κάνουμε όταν βρεθούμε σε συνθήκες ομίχλης, είναι φυσικά ν' ανάψουμε τους προβολείς ομίχλης τόσο εμπρός, όσο και πίσω εάν διαθέτει το αυτοκίνητό μας. Είναι όμως σημαντικό να σβήσουμε τα φώτα πορείας και να διατηρήσουμε μόνο τα φώτα διασταύρωσης (μεσαία σκάλα), καθώς τα μεγάλα φώτα θ' αντανακλούν στην ομίχλη, παρεμποδίζοντας την όρασή μας.\nEφ' όσον, βέβαια, κρίνουμε ότι η ορατότητα είναι αρκετά περιορισμένη, είναι καλύτερα ν' ακινητοποιήσουμε το όχημά μας σε σημείο που να μη δημιουργεί κινδύνους για τους άλλους. Ανάβουμε τα αλλάρμ του αυτοκινήτου, τοποθετήστε το τρίγωνο στο δρόμο σε αρκετή απόσταση, φοράμε το φωσφορίζον γιλέκο,\nΠΡΟΣΟΧΗ! ΤΑ ΦΩΤΑ ΟΜΙΧΛΗΣ (ΕΙΔΙΚΑ ΤΟ ΠΙΣΩ) ΔΕΝ ΤΑ ΑΝΑΒΟΥΜΕ ΠΑΡΑ ΜΟΝΟ ΑΝ ΕΧΕΙ ΟΜΙΧΛΗ.


Silver Glow by True Grey: ευκαιρία να αγαπήσουμε τα φυσικά γκρίζα μαλλιά | Andro\nSilver Glow by True Grey: ευκαιρία να αγαπήσουμε τα φυσικά γκρίζα μαλλιά\nΕπειδή το γκρι είναι άποψη, η Wella Professionals παρουσιάζει την Silver Glow: την κορυφαία αναζωογονητική θεραπεία για αυθεντικά γκρίζα -ασημένια- μαλλιά, χωρίς δέσμευση σε αφύσικα χρώματα, και χωρίς φθορά της τρίχας.\nΗ κοσμετολογία και η τεχνολογία άλλαξαν μαζί με την κοινωνία. Τα γκρίζα μαλλιά είναι κουλ.\nSilver Foxes λένε οι Αγγλοσάξωνες τους γκριζομάλληδες: ασημένιες αλεπούδες. Κι όμως, μεγάλωσα σε μια γενιά που οι μεγαλύτεροί μου άνδρες αισθάνονταν την ανάγκη να βάψουν τα μαλλιά τους, πρακτική που τους γέμιζε ντροπή (και λάθος χρώμα, για να πούμε την αλήθεια) και αποτελούσε πάντα αφορμή για ειρωνικά σχόλια (όπως το φρικτό… «βαψομαλλιάς»). Χαίρομαι, που με τον Τζορτζ Κλούνεϊ και τον Ρίτσαρντ Γκιρ πρωτοστατούντων, τα γκρίζα μαλλιά απενοχοποιήθηκαν.\nΗ κοσμετολογία και η τεχνολογία άλλαξαν μαζί με την κοινωνία: αυτό που επικρατεί πλέον είναι η ανάγκη μας για υγιή μαλλιά και φυσική εμφάνιση. Γι αυτό η Wella Professionals, παγκόσμιος ηγέτης στην επαγγελματική περιποίηση χρώματος, αποκαλύπτει την Silver Glow by True Grey με τεχνολογία AquaTone.\nΗ νέα σειρά Silver Glow έχει σχεδιαστεί συνειδητά χωρίς αμμωνία, συστατικά ζωικής προέλευσης και άρωμα, και είναι δερματολογικά ελεγμένη.Tweet\nΕίναι η τελευταία προσθήκη στο χαρτοφυλάκιο της Wella Professionals, για την οποία μου είχε μιλήσει σχετικώς ο Education Director της Wella, Κωνσταντίνος Σκορίλας. «Είναι πολύ ωραίο να βλέπεις το πριν και το μετά και το πώς ανεβαίνει το ηθικό του άνδρα. Φαίνεται στο πρόσωπό του η ικανοποίηση. Καταλαβαίνεις πόσο πιο όμορφα μπορείς να τον κάνεις να αισθανθεί σε μισή ώρα. Η True Grey είναι για μια γρήγορη, εύκολη και με εξαιρετικό αποτέλεσμα υπηρεσία».\nΜε τη σειρά True Grey οι πελάτες μπορούν να δουν βελτιωμένα, φυσικά και υγιή αποτελέσματα.\nΑς δούμε τι κάνει αυτή τη σειρά προϊόντων ξεχωριστή: Η θεραπεία Silver Glow έχει σχεδιαστεί συνειδητά χωρίς αμμωνία, συστατικά ζωικής προέλευσης και άρωμα, και είναι δερματολογικά ελεγμένη. Η νέα κατοχυρωμένη με δίπλωμα ευρεσιτεχνίας τεχνολογία AquaTone συνδυάζει ένα ουδέτερο pH 7, όπως του καθαρού νερού και διακριτική βάση απαλών χρωστικών True Grey, η οποία μιμείται τις φυσικές χροιές και τη ζωντάνια των όμορφων γκρίζων μαλλιών. Το ουδέτερο pH 7 διατηρεί την αρχική δομή της τρίχας και τους κεράτινου περιβλήματός της, οπότε δεν ξανοίγει ούτε τη φυσική μας μελανίνη.\nΤο γκρι είναι άποψη, είναι περηφάνεια κι όχι δείγμα γήρατος ή αδυναμίας.Tweet\nΗ εποχή άλλαξε. Σκέφτομαι με χαρά την απενοχοποίηση της γκρίζας τρίχας που ζει η γενιά μας αλλά και οι μεγαλύτεροι άνδρες. Το γκρι είναι άποψη, είναι περηφάνεια κι όχι δείγμα αδυναμίας. Έτσι, η Silver Glow by True Grey αποτελεί μία πλήρη σειρά προϊόντων θεραπείας για όσους επιθυμούμε να αναδείξουμε τα φυσικά γκρι μαλλιά μας. Η θεραπεία τα αναζωογονεί και «ξεκλειδώνει» τα μαλλιά που είναι γεμάτα χαρακτήρα και ζωή. Έχει σχεδιαστεί με τέτοιο τρόπο ώστε να αναζωογονεί το τριχωτό της κεφαλής προσθέτοντας ασημένιους τόνους και λάμψη. Αφήνει, δε, τα μαλλιά απαλά και ευκολοχτένιστα με μειωμένο κιτρίνισμα. Το αποτέλεσμα είναι ελκυστικό: χωρίς να αλλάξεις χρώμα, «αλλάζεις» μαλλιά.\nΤι ζητάει κάποιος από τα γκρίζα μαλλιά του; Η Wella Professionals έψαξε, παρατήρησε και μίλησε με τους πρωταγωνιστές. Στις επιθυμίες των ανδρών με γκρίζα μαλλιά εντόπισε ένα πολύπλοκο σύμπαν γεμάτο φωτοσκιάσεις και υφές. «Θα ήθελα περισσότερη λάμψη. Μαλλιά που πραγματικά λάμπουν. Και θα ήθελα να εξαφανίσω τους κίτρινους τόνους», απάντησε ένας συμμετέχων στην έρευνα. «Τα γκρίζα μαλλιά μού προσθέτουν λίγο περισσότερο χαρακτήρα στην προσωπικότητά μου. Αλλά μου λείπει περισσότερη δομή, καθώς όλα φαίνονται το ίδιο γκρι», απάντησε ένας άλλος. Αυτά θα ήθελα κι εγώ από τα δικά μου γκρίζα μαλλιά, καθώς αυτά… πολλαπλασιάζονται τα τελευταία χρόνια: προσωπικότητα, λάμψη, υγεία, φυσικότητα.\nΗ Wella Professionals έψαξε, παρατήρησε και μίλησε με τους πρωταγωνιστές και τις επιθυμίες τους ως προς τα γκρίζα μαλλιά τους.\n«Βλέπουμε όλο και περισσότερους ανθρώπους να αγκαλιάζουν το φυσικό τους γκρι», σημεθώνει ο μετρ της κομμωτικής Rossano Ferretti.Tweet\nΣτέκομαι όμως και στη δήλωση του μετρ της κομμωτικής Rossano Ferretti και πρέσβη της Silver Glow by True Grey: «Βλέπουμε όλο και περισσότερους ανθρώπους να αγκαλιάζουν το φυσικό τους γκρι. Ο κόσμος συνειδητοποιεί επιτέλους πόσο όμορφο, αυθεντικό και δυναμικό μπορεί να είναι το γκρι. Είμαι ενθουσιασμένος με την κυκλοφορία των νέων θεραπειών Wella Professionals Silver Glow και την σειρά True Grey, καθώς οι πελάτες θα δουν βελτιωμένα, φυσικά και υγιή αποτελέσματα. Η τεχνολογία έχει μια τεράστια γκάμα πλεονεκτημάτων που δεν μπορείτε να αποκτήσετε με χρωμο-σαμπουάν χρώματος ή κοινά silver σαμπουάν – είναι εντελώς επαναστατική».\nΟι θεραπείες χωρίζονται σε δυο κατηγορίες και πραγματοποιούνται στο κομμωτήριο, μπορούν δηλαδή να συνδυαστούν με το κούρεμα ή να τις απολαύσετε ανεξαρτήτως. Η θεραπεία Express Silver Glow αναζωογονεί τα φυσικά γκρίζα μαλλιά, προσθέτει λάμψη και δημιουργεί ένα συνολικό ασημένιο φινίρισμα μειώνοντας ταυτόχρονα απαλά το ανεπιθύμητο κιτρίνισμα, σε μόλις 15 λεπτά. Για εξατομικευμένες τμηματικές ή συνολικές εφαρμογές, οι θεραπείες Silver Glow προσθέτουν ασημένιους τόνους και διάσταση με την πολύτιμη τοποθέτηση της ελεύθερης τεχνικής, ενισχύοντας ή προσθέτοντας εφέ σκίασης σε 30 λεπτά και αφήνοντας τα μαλλιά απαλά και ευκολοχτένιστα.\nΑν σας αρέσει το «ασημί», αφήστε το να λάμψει.\nΔιαβάστε ακόμα: Κωνσταντίνος Σκορίλας. «Λέμε ναι στα γκρίζα μαλλιά, και με μικρές πινελιές δείχνουμε πιο νέοι».


Διαβάζοντας με την Εριφύλη Μαρωνίτη\nΗ δημοσιογράφος Εριφύλη Μαρωνίτη απαντά σε 22 κλασικές ή αναπάντεχες βιβλιοφιλικές ερωτήσεις.\nΔιαβάζω τρία βιβλία παράλληλα! Συμβαίνει κι αυτό. Την Κληρονομιά των κατασκόπων του Τζον Λε Καρέ, το Ο αχυρώνας φλέγεται του Ουίλιαμ Φώκνερ και Ποιήματα του Τίτου Πατρίκιου από την πρόσφατη συγκεντρωτική έκδοση.\nΑπό διαφορετικούς δρόμους. Το πρώτο μετά από μια ενδιαφέρουσα βιβλιοκριτική, το δεύτερο μου το χάρισαν, τα ποιήματα του Πατρίκιου είναι σταθεροί συνοδοιπόροι.\n/Έχει τύχει να επιλέξετε βιβλίο μόνο από το εξώφυλλό του;\nΔύσκολα! Τα χαζεύω ωστόσο στις βιτρίνες των βιβλιοπωλείων.\n/Από πού προμηθεύεστε συνήθως τα βιβλία σας;\nΤι εννοείτε; Από τα... βιβλιοπωλεία!\n/Διαβάζετε στο μετρό, σε καφέ ή σε άλλους δημόσιους χώρους;\nΔιαβάζω παντού! Από μικρή! Σε καφέ, μετρό, τρένα, αεροπλάνα –μόνο στο αυτοκίνητο ζαλίζομαι–, στην παραλία και φυσικά στο σπίτι! Ένα βιβλίο πάντως στην τσάντα είναι δικλείδα ασφαλείας!\nΑναλόγως πού βρίσκομαι. Η λιγότερο συνηθισμένη είναι η καθιστή! (Μην περιμένετε και φωτογραφίες...)\n/Έχει τύχει ποτέ να διαβάσετε το ίδιο βιβλίο δεύτερη φορά;\nΝαι, τα κλασικά μυθιστορήματα, που είχα διαβάσει φοιτήτρια τα διάβασα και δεύτερη και ορισμένα και τρίτη φορά. Με τα υπόλοιπα μου συμβαίνει κάτι παράξενο. Δεν θυμάμαι εύκολα τίτλους, ωστόσο αν έχω ήδη διαβάσει ένα βιβλίο και το ξαναπιάσω, στην τρίτη σελίδα το αναγνωρίζω!\nΣπανίως – όπως δεν φεύγω και από τον κινηματογράφο. Συμβαίνει όμως κι αυτό.\nΌχι! Έχει συμβεί να εστιάσω και να βρω συναρπαστικά άλλα σημεία της διήγησης, που στην πρώτη ανάγνωση τα είχε επισκιάσει το τι θα γίνει μετά.\nΌχι. Τα χαρίζω.\nΜην μου βάζετε ιδέες.\nΔεν είναι σταθερά κάποιο πρόσωπο. Έχει να κάνει με τη συγκυρία. Τα τελευταία χρόνια το κουβεντιάζω και με τη μάνα μου, την Ανθή, σε μια πρώτη απόπειρα να συγκροτήσω και τα επιχειρήματά μου, καθώς, ειδικά όταν μου αρέσει ένα βιβλίο, το αφήνω να σαρώσει τις λέξεις μου.\n/Έχει τύχει να ισχυριστείτε ότι διαβάσατε ένα βιβλίο που δεν είχατε διαβάσει;\nΌχι, και γιατί να το κάνω; Η ανάγνωση είναι μια πολύ προσωπική υπόθεση – ευτυχώς!\n/Έχετε βιβλιοθήκη στο σπίτι σας; Πόσο τακτοποιημένη είναι;\nΒιβλιοθήκες, για την ακρίβεια. Τακτοποιημένες; Στις μετακομίσεις και σε μεγάλες αλλαγές ζωής τακτοποιούνται, για να μπορώ να βρίσκω βιβλία που χρειάζομαι και να μην τα ξαναγοράζω. Έχω έναν καλό φίλο που με βοηθά σε αυτό! Μετά από κάποιο διάστημα βέβαια οι κατηγορίες μπερδεύονται, επόμενο είναι.\nΑ, ναι. Όταν μου αρέσει ένα βιβλίο που διάβασα πρόσφατα, το δωρίζω για μια περίοδο σε φίλες, φίλους και γνωστούς.\n/Έχετε δανειστεί βιβλίο χωρίς να το επιστρέψετε;\nΟμολογώ πως ναι.\n/Το βιβλίο ή η ταινία ήταν καλύτερο;\nΤο βιβλίο που γίνεται ταινία; Το βιβλίο! Εκτός κι αν ο σκηνοθέτης καταφέρει να αποσπαστεί από το συνολικό μύθο του έργου και μεταπλάσει στον κινηματογράφο μια δική του ανάγνωση.\nΚαι γιατί σε μία; Αυτή η πολυμορφία δεν είναι άλλωστε μια από τις χαρές της ανάγνωσης;\n/Πραγματικότητα ή μυθοπλασία;\nΜα φαντάζεσθε μια πραγματικότητα δίχως μύθο, φαντασία, μυθοπλασία;\n/Λένε ότι ορισμένα βιβλία «μας βρίσκουν» τη στιγμή που τα χρειαζόμαστε. Σας έχει συμβεί;\nΜα είναι ερώτηση αυτή για βιβλιοφάγο; Με μία έννοια πάντως τα βιβλία της Πηνελόπης Δέλτα (όταν ήμουν μικρή!) που τα είχα διαβάσει άπειρες φορές, κι αναλόγως με τη διάθεση της στιγμής, ξαναδιάβαζα ένα, ή ένα κεφάλαιο. Ίσως στη Δέλτα να οφείλω την απόλαυση της ανάγνωσης.\nΤι είναι για εσάς μια καλή ζωή;\nH Εριφύλη Μαρωνίτη γεννήθηκε στη Θεσσαλονίκη και ζει στην Αθήνα. Σπούδασε κλασική φιλολογία, αρχαιολογία και αφήγηση στο ΑΠΘ και στο King's College of London. Εργάστηκε σε διάφορες θέσεις ως δημοσιογράφος από το 1987, στην τηλεόραση, σε έντυπα και στο ραδιόφωνο. Έχει μεταφράσει Μαντέλ, Μπέκετ, κι άλλα βιβλία αγγλόφωνης πεζογραφίας, ενώ τιμήθηκε και με το Βραβείο Μετάφρασης των Ξενόγλωσσων Ινστιτούτων. Είναι συντονίστρια του Δικτύου Πολιτισμού του δήμου Αθηναίων και Συντονίστρια Προγράμματος «Αθήνα 2018 – Παγκόσμια Πρωτεύουσα Βιβλίου».\nΔιαβάζοντας με τον Κώστα Γάκη\nΠρόσωπα από το χώρο των τεχνών, των ιδεών και του πολιτισμού, αποκαλύπτουν το δικό τους αναγνωστικό χαρακτήρα, τη μύχια σχέση τους με το βιβλίο και την ανάγνωση. Ο σκηνοθέτης και μουσικός Κώστας Γάκης απαντά σε 18 κλασικές ή αναπάντεχες βιβλιοφιλικές ερωτήσεις.


ΕΘΝΙΚΑ ΘΕΜΑΤΑ-ΕΛΛΑΔΑ: Πάνος Καμμένος: Πυλώνας ασφάλειας για τους λαούς της Ευρώπης η Ελλάδα\nΠάνος Καμμένος: Πυλώνας ασφάλειας για τους λαούς της Ευρώπης η Ελλάδα\n«Με αποφασιστικότητα, τόλμη και ψυχραιμία είμαστε έτοιμοι να υπερασπιστούμε οποτεδήποτε χρειαστεί, τα όσια και τα ιερά της πατρίδας μας» διεμήνυσε προς κάθε κατεύθυνση, ο υπουργός Εθνικής Άμυνας, Πάνος Καμμένος, στο χαιρετισμό του κατά τη τελετή ορκωμοσίας των νεοσυλλέκτων ναυτών της 2017 Β’ ΕΣΣΟ στο Ναυτικό Οχυρό Σκαραμαγκά.\n«Η Ελλάδα ως χώρα σταθερότητας, με δυνατή ναυτική ισχύ, αποτελεί έναν πυλώνα ασφάλειας για όλους τους λαούς της Ευρώπης, αλλά και για τη Συμμαχία», σχολίασε περαιτέρω.\nΑπευθυνόμενος προς τους νέους ναύτες, ο υπουργός Εθνικής Άμυνας επεσήμανε πως «το ανθρώπινο δυναμικό αποτελεί το κέντρο βάρους και τον πολλαπλασιαστή ισχύος των ενόπλων μας δυνάμεων και δίνουμε ιδιαίτερο βάρος στην εκπαίδευσή σας. Το διάστημα της θητείας σας, αποτελεί, όχι μόνο μία δημιουργική φάση της ζωής σας, στην οποία συνεισφέρετε ενεργά στην άμυνα και την προστασία της πατρίδας, αλλά παράλληλα με την απόκτηση γνώσεων, θα ενταχθείτε ομαλά στην κοινωνία και στο δύσκολο επαγγελματικό βίο. Ίσως κάποιοι από εσάς επιλέξουν να συνεχίσουν στην οικογένεια του πολεμικού ναυτικού».\n«Η κατάταξή σας ως συνταγματική επιταγή και διαχρονικό καθήκον των ενεργών Ελλήνων πολιτών, αποτελεί ύψιστη τιμή αλλά και ευθύνη. Σας καλώ δείχνοντας ωριμότητα, υπευθυνότητα και ενδιαφέρον, να υπακούετε και να πειθαρχείτε στις διαταγές των ανωτέρων σας» σημείωσε.\nΠαράλληλα, διαβεβαίωσε τους γονείς «θα κάνουμε τα πάντα για να είναι τα παιδιά σας ασφαλή και να σας τα παραδώσουμε στο τέλος της θητείας τους ως καλύτερους πολίτες».\nΤον υπουργό Εθνικής Άμυνας συνόδευε ο αρχηγός ΓΕΝ αντιναύαρχος, Νικόλαος Τσούνης.


Τζάκσον Πόλοκ: Ο αστροσυλλέκτης (vid & pics) | Άρθρο | gazzetta.gr\nΗ ζωή του έγινε ταινία και αρκούσε το όνομα του για τίτλος. “Πόλοκ”, έτσι απλά. Οι γνωρίζοντες το όνομα, γνώριζαν και τον καλλιτέχνη και τον άνθρωπο. Γι’ αυτούς που είχαν απλά ακούσει, έτυχε να έχουν δει κάποιον πίνακα του, δεν αρκούσε το όνομα. Όσοι τον ήξεραν και ήξεραν το έργο μπορούσαν να πουν πολλά, να αισθανθούν ακόμη περισσότερα. Γι’ αυτούς που έλκονταν από το μυστήριο της ύπαρξης και της δράσης του, ήταν αναγκαίο να υπάρχει επίθετο συνοδευτικό, λέξη που θα μαζέψει και θα κλείσει εντός της την αστείρευτη ενέργεια ενός ξεχωριστού ατόμου. Πώς ενώνεις όμως τον ήλιο όταν αυτός γίνεται χίλια κομμάτια; Τις γραμμές φωτός που σπάνε και γίνονται σταγόνες υγρές και πολύχρωμες, πώς τις σώζεις πριν χαθούν; Ένας ανεμοστρόβιλος αρκεί να τις συλλάβει και με την ασυγκράτητη κίνηση του να τις στείλει στο χώμα, στον καμβά που δεν έχει όρια.\nΓια τον Τζάκσον Πόλοκ, λοιπόν, η λέξη “ασυμβίβαστος” δεν είναι λάθος. Δεν αρκεί όμως. Ο Πόλοκ, εκεί που ο χρωστήρας άφηνε το τελευταίο του σημάδι, το πιο μικρό, σχεδόν αόρατο, έφτιαχνε κόσμους ολόκληρους ενώνοντας σταγόνες. Σαν άλλος ήλιος έδινε ζωή, σαν άλλος ουράνιος θόλος φιλοξενούσε τα δικά του αστέρια. Πόλοκ, ο αστροσυλλέκτης. Πραγματικός ποιητής…\nΑκόμη “χορεύει” πάνω από τον καμβά\nΟ Πόλοκ δεν υπάρχει εδώ και 63 χρόνια. Πέθανε σε αυτοκινητικό δυστύχημα. Κι αν το βιολογικό τέλος ήρθε απότομα, το καλλιτεχνικό δεν θα έρθει ποτέ. Το αποτύπωμα του στον χώρο της ζωγραφικής είναι τόσο έντονο, που ακόμη και σήμερα δεν μπορείς να τακτοποιήσεις και να ελέγξεις τον Πόλοκ. Αυτός, το σύμβολο του Αφηρημένου Εξπρεσιονισμού, μοιάζει να ναι ακόμη εδώ και να “χορεύει” πάνω από τον καμβά. Δεν περιορίζεται ο Πόλοκ, ακόμη κι από τους μεταμοντερνιστές που απορρίπτουν όσα αντιπροσωπεύει. Ο Πόλοκ είναι η μεγάλη παρουσία στην αμερικάνικη τέχνη, αυτός που έριξε φως στην τέχνη την μεταπολεμική περίοδο. Ίσως ο τελευταίος από τους σημαντικούς καλλιτέχνες που δόθηκαν απόλυτα στην τέχνη. Ολοκληρωτικά. Ένας από τους μεγάλους ρομαντικούς που δεν είχε ρομαντικό τέλος. Κι αν τη δεκαετία του ’80 η αντίδραση απέναντι του ήταν μεγάλη, τα επιτεύγματα του ακόμη στοιχειώνουν τους καλλιτέχνες μετά απ’ αυτόν. Ο Πόλοκ, εκθέτει τα όρια της ευσυνειδησίας, ακόμη και της δημιουργίας. Δεν μπορείς να αφήσεις πίσω τον Πόλοκ και την “ουρά” των άστρων που δεν σβήνει ποτέ.\nΗ μαθητεία, τα ταξίδια και ο γάμος\nΟ Πόλοκ γεννήθηκε το 1912 στο Γουαϊόμινγκ των ΗΠΑ. Ο πατέρας του ήταν αγρότης και αργότερα τοπογράφος για την κυβέρνηση. Ο Τζάκσον μεγάλωσε στην Αριζόνα και στην πόλη Κίκο (Chico) της Καλιφόρνια. Αποβλήθηκε από δύο σχολεία. Ζούσε την αμερικάνικη κουλτούρα ταξιδεύοντας με τον πατέρα του. Το 1930, με τον αδερφό του Τσαρλς μετακομίζει στη Νέα Υόρκη. Αμφότεροι μαθήτευσαν δίπλα στον Τόμας Χαρτ Μπέντον (Thomas Hart Benton), ζωγράφος που ασχολήθηκε αρκετά με την τοιχογραφία. Η θεματική του Μπέντον -αγροτική ζωή- ελάχιστα επηρέασε τη δουλειά του Πόλοκ, εν αντιθέσει με τη χρήση των χρωμάτων και την ανεξαρτησία του. Την περίοδο 1938-1942 εργάστηκε για το εγχείρημα “Federal Art Project”, στο πλαίσιο του σχεδίου “New Deal, σκοπός του οποίου ήταν να ενισχύσει τις εικαστικές τέχνες. Τον Οκτώβριο του 1945 παντρεύτηκε τη ζωγράφο Λι Κράσνερ και μετακόμισαν στο Ίστ Χάμπτον, στη Νέα Υόρκη. Εκεί έφτιαξαν το σήμερα γνωστό “Pollock-krasner House and Studio”. Η Πέγκι Γκούγκενχαϊμ τους δάνεισε τα χρήματα για την προκαταβολή και εκεί ο Πόλοκ τελειοποίησε την τεχνική του.\nΟ Πόλοκ γνώρισε τη μέθοδο της υγρής βαφής το 1936 σε πειραματικό εργαστήριο του ζωγράφου Ντέιβιντ Αλφάρο Σικέιρος. Αργότερα, στις αρχές των 40's, θα χρησιμοποιήσει την τεχνική εκροής του χρώματος πάνω στον καμβά και θα τη δούμε σε έργα όπως “Male and Female”, “Composition with Pouring I”. Όταν μετακόμισε στο σπίτι-στούντιο με την Κράσνερ, στη Νέα Υόρκη, ξεκίνησε να τοποθετεί τον καμβά στο πάτωμα και ανέπτυξε την πασίγνωστη, πια, τεχνική “drip”. Στράφηκε σε βαφές με βάση τη συνθετική ρητίνη (αλκυδικά σμάλτα) που εκείνη την εποχή ήταν νέο μέσο. Στην ουσία αξιοποίησε τα οικιακά χρώματα αντί για τα καλλιτεχνικά και ήταν αναγκαίο γι' αυτόν, για να εξελίξει την τέχνη του. Δούλευε με σκληρά πινέλα, ράβδους, ακόμη και σύριγγες. Η τεχνική του να χύνει και να στάζει το χρώμα πάνω από τον καμβά, θεωρείται ότι εισήγαγε τον όρο “ζωγραφική δράσης” (action painting). Με την τεχνική αυτή είχε πιο άμεσο τρόπο για να δημιουργήσει, το χρώμα κυριολεκτικά έρεε από το πινέλο στον καμβά. Το γεγονός ότι αψηφούσε την κυρίαρχη συνθήκη που ήθελε τους ζωγράφους να δουλεύουν σε όρθια επιφάνεια, του έδωσε νέα διάσταση για να εργαστεί, μια και μπορούσε να δει και να προσθέσει χρώμα από κάθε κατεύθυνση του καμβά. Δουλεύοντας με αυτόν τον τρόπο απομακρύνθηκε από την παραστατική απεικόνιση και προκάλεσε τη δυτική παράδοση που βασιζόταν στο καβαλέτο και το πινέλο. Επίσης, δεν έμενε μόνο στο χέρι για να ζωγραφίσει, αφού χρησιμοποιούσε όλο το σώμα. Το 1956 το περιοδικό “TIME” τον χαρακτήρισε ως “Jack the Dripper”. Εκείνη η χρονιά έμελλε να είναι η τελευταία της ζωής του, καθώς οδηγώντας υπό την επήρεια αλκοόλ προκάλεσε θανατηφόρο ατύχημα. Ήταν μόλις 56 ετών.\n-ART VIEW; Divining the legacy of Jackson Pollock


ΠΑγιαυλάς ΝΙΚΟΣ: Ιανουαρίου 2012\nΘα έρθουν και καλλίτερες ημέρες.\nΤα … πάγα δεν θα μας λυγίσουν.\nΟ ανάδρομος Αρούλης και οι … Αρουλίτσες του...\nΜαθημένος ο μπερντές από τα καραγκιοζιλίκια.\nΑυτό που φοβόμουν έγινε τελικά.\nΌτι για άλλη μια φορά θα δικαιωθώ.\nΛυπάμαι που λίγο πριν τις απόκριες\nκαλύπτουν με … «σοβάδες ηθικής»\nτη περίσσια ιδιοτέλεια\nκαι το στυγνό κυνισμό τους.\n«σωτήρες» και «έντιμους».\n«ανήθικους, φασίστες και άτιμους» .\nΔεν φταίνε όμως αυτοί.\nΦταίνε οι «ανήθικοι, φασίστες και άτιμοι».\nΠου έχουν δώσει τη ψυχή τους\nσε μια συλλογική προσπάθεια.\nΓια το κοινό συμφέρον.\nΑναρτήθηκε από ΠΑγιαυλάς ΝΙΚΟΣ στις 8:17 μ.μ. 1 σχόλιο:\nΑλή και τρεις Αλή, κ. Ξυνίδη μας…..\nΠαραγωγοί και εμπόροι ίσια φύρα γινήκαμε ούλοι!\n«Όσους εμπορεύονται τους αντιμετωπίζουμε το ίδιο. Τα πρόστιμα είναι νόμιμα και δεν θ’ ανεχτούμε τους “ακτιβισμούς” των βιοκαλλιεργητών» απάντησε ο Υφυπουργός Ανάπτυξης κος Ξυνίδης, σε σχετική επίκαιρη ερώτηση στη βουλή της κας Αμμανατίδου.\nΑναρτήθηκε από ΠΑγιαυλάς ΝΙΚΟΣ στις 7:11 μ.μ. Δεν υπάρχουν σχόλια:\nΜας ... κουνιέται;\nΜας θυμίζει έτσι,\nότι ως φιλοξενούμενοι της,\nοφείλουμε να τη σεβόμαστε.\nΜε πιο τρόπο;\nΉλιος και βροχή.\nΠαντρεύονται οι φτωχοί.\nΈλεγε η γιαγιά μου.\nΠου ξεκίνησε τη ζωή της στη Μικρά Ασία ευκατάστατη.\nΚαι τη τέλειωσε στη Κρήτη, φτωχή.\nΠλην όμως τίμια.\nΜα είναι κάτι πιο βαθύ που σε λερώνει….\nΕπτά, σε παίρνει αριστερά.\nΜην το ζορίζεις.\nΓιατί θα πας κατά διαόλου.\nΉ όπως αλλιώς θέλεις πες το.\nΚαι καλά να πας εσύ, έτσι.\nΜέσα στη κρίση και τη παράκρουση.\nΠου σε βολοδέρνει.\nΟι άλλοι τι σου φταίνε;\nΟι ζωές τους;\nΗ αξιοπρέπεια τους;\nΕτικέτες Συστημένο., Τρικυμία στο κρανίο\nΜήπως μας έχουν κάνει μάγια;\nΣήμερα πήγα να πληρώσω την αποχέτευση. Στο ταμείο δεν υπήρχε κόσμος. Ο ταμίας διάβαζε μία αθλητική εφημερίδα. Οπαδική. Του Ολυμπιακού. Το τριφύλλι που κρύβω μέσα μου, τον συμπάθησε αμέσως!\nΣταμάτησα λίγο πριν το ταμείο. Για να βγάλω τον φάκελο με το λογαριασμό από τη τσέπη. Σε κλάσματα δευτερολέπτου, με προσπέρασε ένας ηλικιωμένος και σταμάτησε μπροστά μου. Φουριόζος. Για να πληρώσει το δικό του λογαριασμό. Πριν τον δώσει στο ταμία, αντιλήφθηκε ότι μου είχε πάρει τη σειρά. Ζήτησε ευγενικά συγνώμη και πήγε να κάνει πίσω. Δεν τον άφησα. Πως θα περίμενα 2-3 λεπτά, δεν χάθηκε ο κόσμος.\nΈδωσε το λογαριασμό και άρχισε τα παράπονα.\n- Δυό ανθρώποι είμαστε. Ηλικιωμένοι. Εγώ και η γυναίκα μου. Ποτέ δεν έχουμε πληρώσει 150 Ευρώ. Τι κατανάλωση να κάνουμε. Αυτό δεν έχει ξαναγίνει. Είναι ντροπή.\nΟ υπάλληλος, πίσω από την ασφάλεια του τζαμιού, τον κοίταξε αφ’ υψηλού. Και του απάντησε με ύφος κακιάς δασκάλας. Κατηχητικού. Που έχει τον αφορεσμό έξω- έξω.\n- Κύριε, τώρα δίνετε παραπάνω, επειδή πληρώνετε για 4 μήνες και όχι για 3, όπως συνήθως. Να κάνετε οικονομία. Γιατί θα ακριβήσει και άλλο. Θα πληρώνετε τα ίδια με όλους τους Χανιώτες.\nΟ παππούλης τον κοίταξε. Δεν του μίλησε. Πήρε τα ρέστα του, την απόδειξη και γυρνώντας του τη πλάτη, απευθύνθηκε σε μένα.\n- Καταλάβατε κύριε τι μου είπε ο χαραμοφάης; Μου είπε να χέζω λιγότερο. Μωρέ θα το κόψω εντελώς. Έτσι θα έχω πιθανότητες να ζήσω περισσότερο. Θα πάω μόνο από πέσιμο. Ώρα τους είναι, να πεινάσουνε και αυτοί οι αλήτες. Ευχαριστώ για τη σειρά. Καλή σας ημέρα.\nΈφυγε φουριόζος, όπως είχε έρθει και … φουρκισμένος, επιπλέον.\nΟ ταμίας με κοίταζε ανυπόμονα. Περίμενε να του δώσω το λογαριασμό. Τα είχε ακούσει όλα. Έκανε όμως ότι δεν είχε ακούσει. Το πρόσωπο του είχε γίνει … Ολυμπιακάρα!\n- Έτσι όπως πάτε, μας συμφέρει μία εγκατάσταση ενός οικιακού βιολογικού. Θα κάνουμε πολύ γρήγορα απόσβεση, με το να μην σας πληρώνουμε χαράτσια. Θα ποτίζουμε και τα λουλούδια μας με τζάμπα νερό. Καλή συνέχεια.\nΑναρτήθηκε από ΠΑγιαυλάς ΝΙΚΟΣ στις 9:38 μ.μ. Δεν υπάρχουν σχόλια:\nΜου θυμίζει τον Sting.\nΠαρ’ όλα αυτά μου αρέσει.\nΜία, μόνο μία φτάνει….\nΛιτοδίαιτους δεν μας θέλουν;\nΛιβάνι πένθους από καναβ…ούρι.\nΠάει και αυτός!\nΖωή στα κατσικό-μούλαρα μας.\nΠου δεν έχουμε.\nΜας άφησε χρόνους.\nΑφού μας πήρε τόσα άλλα.\nΕυτυχώς δεν τα παίρνει μαζί του.\nΕδώ τα αφήνει.\nΑς πάρει τους όμοιους του.\nΣτούς τόπους τους χλοερούς.\nΝα αλαφρύνει λιγάκι αυτός ο τόπος.\nΓιατί βάρυνε πολύ.\nΘεέ μου συγχώρεσε μου!\nΤα λερωμένα, τα άπλυτα, τα παραπεταμένα….\nΧθες «ξεβρόμιζα», το προαύλιο χώρο της οικοδομής.\nΕίχε πάρα πολλά σκουπίδια.\nΚαι διαφόρων ειδών.\nΜπουριά από σόμπες.\nΥπολείμματα ηλεκτρικών συσκευών.\nΚουφάρια νεκρών ζώων.\nΜεταξύ αυτών και άπλυτα γυναικεία κυλοτάκια τυλιγμένα σε εφημερίδες.\nΑν δεν έβρισκα ειδικά από αυτά, θα ανησυχούσα.\nΓιατί πάντα βρίσκω, όταν καθαρίζω.\nΑπό γύρω - γύρω.\nΤις πλευρές των δρόμων.\nΌλα πεταμένα από τους λατρεμένους μου γείτονες.\nΚαι παστρικές γειτόνισσες.\nΟι οποίες, όταν είδαν ότι ετοιμαζόμουν να τα κάψω, άρχιζαν τη γκρίνια και τις παρατηρήσεις.\nΘα τους βρώμιζα με τη κάπνα τα «παλάτια» τους.\nΚαι θα τους μαραινόταν η μύτη.\nΤις γείωσα κανονικά.\nΘα μπορούσα, όπως τις έχω απειλήσει στο παρελθόν, να εκθέσω τα ευρήματα μου, σε μία και μοναδική πρωτοποριακή «εκ-σσσσ-μμμμπί-σσσσιον», αλλά δεν είχα όρεξη.\nΑν συνεχίσει πάντως αυτή η κατάσταση, όταν εγκαινιάζουν το λίφτινγκ της Σοφοκλή Βενιζέλου, θα το κάνω.\nΠαρουσία τηλεοπτικών συνεργείων φυσικά!\nΕκεί λοιπόν που ξεσαβούριαζα, μόλις σήκωσα μία γυψοσανίδα, το είδα.\nΠρος στιγμή νόμισα ότι ήταν φίδι.\nΠου είχε πέσει σε χειμερία νάρκη.\nΑφού το τράβηξα φωτογραφία, ερήμην του, το ξανασκέπασα.\nΑυτό τουλάχιστον, ήταν ακίνδυνο.\nΕτικέτες Τρικυμία στο κρανίο, Φ-(θ)-υσικά\nΗ ομορφιά αυτού του λάκκου τελείωσε.\nΜόλις άνοιξε ο καιρός, τον έκλεισαν.\nΤα μηχανήματα δούλευαν λίγα μέτρα πιο κάτω.\nΜα έστειλαν έναν εργάτη.\nΙσχνό, κοντό, μαυριδερό.\nΤο τσουβάλι της άμμου, η τσάπα και το φτυάρι που κρατούσε πρέπει να ήταν πιο βαριά.\nΩς το μεσημέρι, σιγά - σιγά, είχε τελειώσει.\nΧωρίς τα μηχανήματα.\n…. Αλφάδι τόχε κάνει!\nγια να πραγματοποιούνται τα αυτονόητα,\nπρέπει να τους κράζουμε από τις εφημερίδες;\nΈτσι θα σταματήσουμε να είμαστε κακομοίρηδες;\nΜε αυτή τη νοοτροπία;\nΤους εργολάβους που δουλεύουν\nγια το δημόσιο και την ευρύτητα του\nκαι που απασχολούν μετανάστες,\nτους ελέγχει κανείς;\nΠληρώνουν κανονικά για τις ώρες\n(7 το πρωι με 5 το απόγευμα)\nκαι τις ημέρες\n(Δευτέρα έως και Σάββατο)\nπου τους απασχολούν;\nΤους έχουν ασφαλισμένους;\nΤι βρήκα να ρωτήσω πάλι ο αφελής…….\nΣυνέβη σήμερα, στο περιβόλι ενός τρελού….\nΠρωί - πρωί ήμουν στο χωράφι.\nΈπρεπε να «εκτελέσω», κάτι παραγγελιές.\nΠριν με εκτελέσει, ένας εγκέφαλος διαλυμένος.\nΑπό το κακό ύπνο, τις πολλές σκέψεις, όχι απαραίτητα γόνιμες και το πονοκέφαλο.\nΔούλευα, πιο σωστά σερνόμουνα, σκυφτός, μηχανικά.\nΚάπου - κάπου, όταν μου ερχόταν ζαλάδα, σηκωνόμουν.\nΈπαιρνα βαθιά ανάσα, κοίταζα τον ουρανό και μακριά στον ορίζοντα, τα σύννεφα.\nΈπρεπε να έχω το νου μου και για βροχή.\nΛίγο πριν τελειώσω, έτσι όπως ήμουν, σκυφτός, σκεφτικός και στη καρακοσμάρα μου, σαν να ένοιωσα ότι κάτι περίεργο συμβαίνει γύρω μου.\nΣηκώθηκα στα ίσια μου και κοίταξα ένα γύρω.\nΉταν καλυμμένα από χιλιάδες πουλιά!\nΣταμάτησα τη δουλειά και τα χάζευα ακίνητος.\nΞαφνιασμένος, που δεν τα άκουσα να έρχονται.\nΌταν συνήλθα από το πρώτο ξάφνιασμα, σκέφτηκα ότι καλά θα ήταν, να τα φωτογράφιζα κιόλας.\nΔυστυχώς η μηχανή είχε ξεμείνει στο ντουλαπάκι του αυτοκινήτου χωρίς μπαταρία.\nΕίχα ξεχάσει να τη φορτίσω.\nΑπό μέρες πριν.\nΔοκίμασα με το κινητό.\nΓεμάτη η μνήμη του.\nΜε φωτογραφίες που δεν είχα αντιγράψει στον υπολογιστή.\nΤι να έκανα, άναψα ένα τσιγάρο και χάζευα.\nΜέχρι που άκουσα τη γειτόνισσα να φωνάζει.\n- Ειδέ ζουζούρια! Εκατομμύρια είναι. Μάνο, Μά-αααααα-νο, φέρε το τζιφτέ! Να φάμε μπάρεμου κιανένα.\nΔεν πρόλαβε ο Μάνος, ο γιος της να πιάσει το όπλο.\nΈνας παλαβός, είχε βουτήξει ένα γκαζοντενεκέ και ένα ξύλο.\nΤα κτυπούσε μεταξύ τους με λύσσα.\nΟ θόρυβος φόβισε τα πουλιά.\nΗ γειτόνισσα και ο Μάνος της κοιτούσαν αποσβολωμένοι και ενοχλημένοι.\n- Θα μου τρώγανε το σπανάκι, που τώρα φυτρώνει, τους δικαιολογήθηκε ο μανιακός με το γκαζοντενεκέ.\nΉταν ανακουφισμένος πολύ.\nΤα πουλιά φεύγοντας, είχαν πάρει μαζί τους, και τον πονοκέφαλο…\nΑναρτήθηκε από ΠΑγιαυλάς ΝΙΚΟΣ στις 5:55 μ.μ. Δεν υπάρχουν σχόλια:\nGiati, etsi mou apesei!\nΆϊ γκάτ ε λάβ δάτ κίπς μι\nΈνι όλντ τάϊμ του κιπ μι\nΕτικέτες Πες το μ' ένα τραγούδι., Συστημένο.\nΕν πλήρη σοφία … εποίησαν.\nΟι κάδοι, των απορριμμάτων, ήταν «πεταμένοι», έτσι και εκεί, όπου βόλευε. Και όχι όπως και όπου έπρεπε να είναι τοποθετημένοι. Από τους Καποδιστριακούς Δημοτικούς άρχοντες. Διαχρονικά. Στα πέριξ της πόλεως των Χανίων. Για να μην τους κόβουν ψήφους. Αλλά και να τους φέρνουν ψήφους.\nΔεν πλένονταν σχεδόν ποτέ, παρά μόνο από τη βροχή. Επειδή πάντα ήταν ανοιχτοί. Ανεξάρτητα με το αν ήταν γεμάτοι ή άδειοι.\nΠετούσε ο κάθε ένας δημότης, που δεν κατείχε τη παιδεία της σωστής διαχείρισης των οικιακών ή επαγγελματικών του απορριμμάτων, ότι ήθελε, όποτε ήθελε, μέσα ή έξω ή μακριά από τους κάδους. Χωρίς να τιμωρείται.\nΠολλοί από αυτούς τους κάδους άδειαζαν, μόνο όταν ξεχείλιζαν από σκουπίδια.\nΤα ογκώδη αντικείμενα , όπως στρώματα, παλιές ηλεκτρικές συσκευές, έπιπλα, μπάζα κλπ, παρέμεναν παρατημένα, πεταμένα, για ημέρες, ακόμα και εβδομάδες, όπου βόλευε το πέταγμα τους.\nΟι κάδοι της ανακύκλωσης ήταν σπανιότατοι. Που άδειαζαν επίσης σπανιότατα.\nΜε τον Καλικρατικό Δήμο των Χανίων και παρά τις προεκλογικές υποσχέσεις, της παρούσας δημοτικής αρχής, ότι θα δοθεί έμφαση στη καθαριότητα του Δήμου και στην αποκομιδή των σκουπιδιών, δεν άλλαξε κάτι προς το καλλίτερο. Το αντίθετο έγινε. Η κατάσταση χειροτέρεψε.\nΟ συντονισμός για την αποκομιδή μεταξύ των εμπλεκομένων, ιδιωτών εργολάβων, ΔΕΔΙΣΑ και υπηρεσιών καθαριότητας του Δήμου, ήταν δύσκολος. Ανύπαρκτος. Οι τυχόν μελέτες που υποτίθεται ότι έγιναν για την επανατοποθέτηση ή νέα τοποθέτηση κάδων, όπου χρειαζόταν, πχ. στην οδό Σοφοκλή Βενιζέλου, αποδεικνύονται από τώρα και πριν ακόμα τελειώσουν τα έργα, ανεπαρκέστατες με σαφέστατες ενδείξεις παρεμβάσεων. Για τους ίδιους ψηφοθηρικούς λόγους.\nΟι δε … μαγαρίζοντες δημότες εξακολουθούν να παραμένουν ατιμώρητοι, παρά τα όσα προβλέπονται.\nΣαν λύση σε αυτό το πραγματικά μεγάλο πρόβλημα, που έχει να κάνει με την δημόσια υγεία και την εικόνα πολιτισμού του Δήμου Χανίων, ολόκληρου και όχι μόνο του κέντρου και του παλιού λιμανιού, αποφασίσθηκε η αύξηση των δημοτικών τελών. Η … « κασμιρένια κουστουμιά», ανά τετραγωνικό μέτρο κατοικίας. Για να μην χειροτερέψει η κατάσταση. Και όχι να βελτιωθεί. Με τη βούλα και του Δημοτικού Συμβουλίου. Έστω, κατά πλειοψηφία.\nΑναρτήθηκε από ΠΑγιαυλάς ΝΙΚΟΣ στις 8:32 μ.μ. 1 σχόλιο:\nΑυτό που φαίνεται στη φωτογραφία δεν είναι κουφέτο, να το πάρουμε και στο γάμο μας.\nΠου ανοίχτηκε τον περασμένο Ιούλιο, κατά την διάρκεια των έργων διαπλάτυνσης της οδού Σοφοκλή Βενιζέλου. Για να επισκευαστούν οι ζημιές στο δίκτυο του ΟΤΕ, που προέκυψαν στη ευρύτερη περιοχή του Κόκκινου Μετοχιού, εξ αιτίας των έργων.\nΕυρίσκεται, εντός του ακινήτου, με τον αριθμό 116 της Σοφοκλή Βενιζέλου. Παραμένει έτσι, 6 ολόκληρους μήνες, παρά τις συνεχείς οχλήσεις του ιδιοκτήτη. Σε υπεύθυνους-ανεύθυνους και αρμόδιους-αναρμόδιους. Αποτελεί δε χαρακτηριστικότατο παράδειγμα, της αντιμετώπισης που έχαιραν οι ιδιοκτησίες και οι ιδιοκτήτες, από τους εμπλεκόμενους στα έργα.\nΤο μέγεθος του χωράει και τον πατέρα και τη μάνα και τον ιδιοκτήτη και το σόι τους ολόκληρο. Εκτός του ότι τα καλώδια του ΟΤΕ, είναι εμφανώς χύμα. Δεν είναι ηλεκτροφόρα, δεν παύει όμως να είναι καλώδια. Και όχι λουκάνικα!\nΤώρα που βρέθηκε ο γιατρός της πείνας, μήπως είναι καιρός να ψάξουν και για ένα γιατρό των λάκκων;\nΑναρτήθηκε από ΠΑγιαυλάς ΝΙΚΟΣ στις 7:24 μ.μ. Δεν υπάρχουν σχόλια:\nΩ, το κακορίζικο!\nFloros ή Linaritis.\nΑπό τι δεν γνωρίζω.\nΠροσέξτε τη γαλήνη στα μάτια του….\nΗ συνταγή εξόδου από την κρίση...\n(Ο κ. Απόστολος Βακάκης είναι πρόεδρος και διευθύνων σύµβουλος του οµίλου JUMBO.\nΑπό το "ΒΗΜΑ του Σ/Κ")\nΗ βασική αρχή είναι απλή και πολύ παλιά. Όπως ακριβώς το είπε ο Kennedy, ήρθε η ώρα να σκεφτούµε όχι τι µπορεί να κάνει η πατρίδα για µας αλλά τι µπορούµε εµείς να κάνουµε για την πατρίδα. Ποιοι είµαστε εµείς; Το ∆ικαστικό Σώµα, οι υπουργοί, η ∆ηµόσια ∆ιοίκηση, οι επιχειρηµατίες, οι πολίτες και καταναλωτές… Υπάρχουν απλές και πρακτικές λύσεις µηδαµινού κόστους και τεράστιας κοινωνικής εµβέλειας αλλά απαιτείται σύµπραξη όλων των κοινωνικών οµάδων µε στόχο την ταχύτερη δυνατή επανεκκίνηση της Ανάπτυξης.\n2. Υπουργοί – Δηµόσια Διοίκηση. Όλοι οι υπουργοί της εκάστοτε κυβέρνησης, στους τοµείς ευθύνης που η Ελλάδα διαθέτει συγκριτικό πλεονέκτηµα (π.χ. Ναυτιλία, Τουρισµός, Ενέργεια, σύγχρονες καλλιέργειες κ.λπ.) έχουν ύψιστη υποχρέωση όχι µόνον να επιταχύνουν την ενίσχυση του συγκριτικού πλεονεκτήµατος αλλά και να φτάσουν στα όρια του αθέµιτου ανταγωνισµού σε σχέση τις οµοειδείς δραστηριότητες άλλων κρατών.\n4. Εργαζόµενοι πολίτες. Η µείωση των αποδοχών πρέπει αµέσως να υποκατασταθεί µε αύξηση παραγωγικότητας. Έτσι η µείωση του µοναδιαίου κόστους εργασίας θα επέλθει έµµεσα χωρίς επιδείνωση του βιοτικού επιπέδου. Για τους δηµοσίους υπαλλήλους είναι απαραίτητο να υπάρχει διαχωρισµός ανάµεσα στους κρατικούς υπαλλήλους (που είναι απαραίτητοι για τη λειτουργία του Κράτους) και στους υπολοίπους που σήµερα θεωρούνται κρατικοί υπάλληλοι αλλά µπορούν κάλλιστα να επιστρέψουν στον ιδιωτικό τοµέα (π.χ. ηθοποιοί, µουσικοί, δηµοσιογράφοι κ.λπ.). Με τον τρόπο αυτόν σε χρονο-ορίζοντα 5ετίας θα επιτευχθεί ο στόχος της µείωσης των δηµοσίων υπαλλήλων κατά 200.000… Όλα τα ανωτέρω και ακόµη µία νέα πρωτοβουλία κάθε µέρα πάντα µε µηδενικό χρηµατικό κόστος εφαρµογής, θα σηµατοδοτήσουν µια δηµιουργική αλλαγή τάσης. Στην Ελλάδα σήµερα λείπει η προδιάθεση για πρακτικές χωρίς χρηµατικό κόστος λύσεις, επιλογές που δηµιουργούν τάση και ρεύµα αλλαγής κόντρα στα γεγονότα που µας οδηγούν σε πλήρες αδιέξοδο. Ή θα εκπλήξουµε ή θα καταλήξουµε.\nΣκουπίστε τώρα τα δάκρυα, και χαρίστε του ένα «λιλί».\nΔεν έχει ανάγκη από όποιο και όποιο «λιλί».\nΑπό αυτά έχει όσα θέλει.\nΜιας και τα έχει «πάμφθηνα», στα μαγαζιά του.\nΠάρτε του ένα, από το σεξομάγαζο της γειτονιάς σας.\nΠροτιμήστε ένα μεγάλο.\nΑναρτήθηκε από ΠΑγιαυλάς ΝΙΚΟΣ στις 7:19 μ.μ. 2 σχόλια:\nΑπού βιάζεται … μαδάει!\nΣήμερα τη πρόσεξα.\nΞαφνιάστηκα που την είδα έτσι.\nΜε τα πρώτα της λουλούδια ανθισμένα.\nΚαι τα υπόλοιπα έτοιμα.\nΤι την περιμένει όμως ;\nΕιδικά από αύριο;\nΚαι μετά σου λένε φταίει πάντα ο θύτης.\nΠου πας κερά μου στολισμένη με τέτοιο καιρό;\nΑναρτήθηκε από ΠΑγιαυλάς ΝΙΚΟΣ στις 7:07 μ.μ. Δεν υπάρχουν σχόλια:\nΌταν ζουν στα ανοιχτά χωράφια, όπου δεν υπάρχουν αποθήκες, στάβλοι, κοτέτσια και άλλα κτίσματα, συνήθως φωλιάζουν στις κουφάλες ή τις ρίζες των δέντρων, στους δέτες και στα χαντάκια. Χειμώνα – καλοκαίρι.\nΌποιες χρονιές, καλή ώρα φέτος, που ο χειμώνας έχει πολλές βροχές, γίνονται και … εναερίτες. Ανεβαίνουν πάνω στα δέντρα και χτίζουν εκεί τις φωλιές τους.\nΟι αρουραίοι, προτιμούν τις παλιές φωλιές των κοτσυφιών. Λόγω της λάσπης που έχει χρησιμοποιηθεί για το κτίσιμο της από τα κοτσύφια, είναι πιο στέρεες. Μαδούν φύλλα, εν προκειμένω ελιάς και ντύνουν τη πρώην κοτσυφοφωλιά, με αυτά, σχηματίζοντας φυλλένιες μπάλες. Ενίοτε, κανονικής μπάλας ποδοσφαίρου, σε μέγεθος.\nΤα ποντίκια, που είναι πιο μικρόσωμα, δεν χρησιμοποιούν τις φωλιές των κοτσυφιών. Μαδούν και αυτά τα φύλλα και φτιάχνουν μικρότερες φωλιές και πιο περίτεχνες. Στερεωμένες καλά, ανάμεσα στα ξερόκλαδα των δέντρων.\nΗ γενιά των 700 Ευρώ θεωρήθηκε αδικημένη.\nΓια τα 700 Ευρώ.\nΤελικά ήταν χρυσή γενιά.\nΕν αγνοία της.\nΤώρα ανακατώνουν όλες τις γενιές.\nΤις κάνουν ίσια και όμοια.\nΤις βάζουν όλες στη κρεατομηχανή.\nΓια να βγάλουν «φτηνού εργατικού κόστους» χέρια.\nΚατόπιν θα έρθουν οι πολυεθνικές.\nΑναρτήθηκε από ΠΑγιαυλάς ΝΙΚΟΣ στις 7:32 μ.μ. Δεν υπάρχουν σχόλια:\nΗ Δεσποινίς Πελαγία.\n"Πως με τα χρόνια παύουμε να ανήκουμε στα ονόματα μας και καταντάμε αριθμοί.\nΞεκινάμε με μια ημερομηνία και καταλήγουμε να είμαστε αριθμοί γεωγραφικής και στατιστικής λογικής….."\nΑναρτήθηκε από ΠΑγιαυλάς ΝΙΚΟΣ στις 7:51 μ.μ. 1 σχόλιο:\nΕτικέτες Αναδημοσίευση, Πες το μ' ένα τραγούδι.\nΑς κάνουμε τη κάθε ημέρα γιορτή.\nΕπιτέλους, είναι καιρός πια.\nΜαζί με τις γιορτές να τελειώσει και αυτή.\nΗ αναγουλιαστική καραμέλα της «θετικής ενέργειας, της κοινωνικής αλληλεγγύης και προσφοράς».\nΤου τηλεοπτικού νέο-ιδρυματισμού φιλευσπλαχνίας.\nΠου δεν έχει καμία σχέση, με την ανάγκη μας, να ξαναβρούμε την ανθρωπιά, τις σωστές κοινωνικές αξίες και τον αλληλοσεβασμό μας.\nΑς ανοίξουμε τις καρδιές μας.\nΧρησιμοποιώντας τη δύναμη της ανθρωπιάς.\nΤην αγάπη που απορρέει από αυτήν.\nΑς χαρίσουμε, δώρα που η αξία τους μετριέται σε έντονα συναισθήματα.\nΓια να στολίσουμε τις ζωές μας με τεράστια , όμορφα, πλούσια χαμόγελα.


Στους «8» της Ευρώπης οι έφηβοι!\nΜέρες… Νέων Ανδρών ζουν οι Έφηβοι. Η ομάδα του Γιώργου Βλασσόπουλου άφησε πίσω της τη βαριά ήττα από τη Λιθουανία, επικράτησε της Λετονίας με 71-65 και πέρασε στα προημιτελικά του Ευρωπαϊκού U18 που γίνεται στη Σλοβακία. Εκεί το μεσημέρι της…\nΈχασαν από την Λιθουανία, παίζουν με Λετονία\nΗ Εθνική Εφήβων δεν τα κατάφερε απέναντι στη Λιθουανία, ένα από τα φαβορί της διοργάνωσης. Στο πλαίσιο της τρίτης και τελευταίας μέρας των αγώνων των ομίλων, η Ελλάδα ηττήθηκε με 61-81 και βρέθηκε στη δεύτερη θέση. Τι σημαίνει αυτό; Πως…\nΔυο στα δυο οι Έφηβοι στην Σλοβακία\nΑν και δυσκολεύτηκε πάρα πολύ η Εθνική ομάδα των εφήβων κατάφερε να πάρει το ροζ φύλλο αγώνα και στο δεύτερο παιχνίδι της στο Ευρωπαϊκό πρωτάθλημα που διεξάγεται στην Σλοβακία, αφού νίκησε την Φινλανδία με 81-75, παρά το ότι είχε προηγηθεί…\nΙδανική πρεμιέρα για του Έφηβους στο Ευρωπαϊκό\nΗ Εθνική Εφήβων έκανε την ιδανική πρεμιέρα στο Ευρωπαϊκό Εφήβων. Από τα πρώτα λεπτά πήρε τα ηνία του αγώνα και έφτασε ως το τελικό 81-67 επί της Σλοβενίας. Το πρώτο δεκάλεπτο έκλεισε 12-27 και ουσιαστικά από την πρώτη αυτή περίοδο…\nΗ «χρυσή» γενιά του Ελληνικού μπάσκετ ξανά στην κορυφή!\nΣτο κατώφλι της «ανδροποίησης» τους, οι «χρυσοί» έφηβοι τότε και νέοι τώρα, προσέθεσαν μια ακόμη χρυσή σελίδα στο βιβλίο της Ιστορίας του Ελληνικού Μπάσκετ. Η Εθνική ομάδα Νέων ανδρών φιγουράρει στην κορυφή της Ευρώπης καθώς συνέτριψε και το Ισραήλ στον…\nΓεμάτη ντέρμπι η τελευταία μέρα στην Κρήτη\nΗ Γαλλία επιβλήθηκε 72-58 της Ισπανίας στα «Δύο Αοράκια» του Ηρακλείου και κατέκτησε το χάλκινο μετάλλιο. Η Γαλλία από την αρχή απέκτησε ένα προβάδισμα (8-16) που λίγο πριν το τέλος του ημιχρόνου έφτασε και το +18 (19-37). Η ισπανική ζώνη…\nΕυρωπαϊκό Νέων ανδρών 7η ημέρα, ώρα για Στέψη!\nΤο Ευρωπαϊκό Πρωτάθλημα Νέων Ανδρών της Κρήτης περνά στην ιστορία σήμερα (23/07), καθώς ολοκληρώνονται οι αγώνες. Ένα τουρνουά στο οποίο αναδείχθηκαν τα αστέρια του αύριο, ένα τουρνουά το οποίο έδειξε ότι οι Έλληνες διεθνείς δεν είναι απλά τα λέντα, αλλά…\nΕλλαδάρα διέλυσε την Ισπανία, πάει για το χρυσό!\nΌταν παίζεις αντίπαλος με την Ελλάδα στο μπάσκετ δεν είσαι το φαβορί! Αυτό το έμαθαν πολύ καλά σήμερα οι Ισπανοί στον ημιτελικό με την Εθνική Νέων, όπου οι παίκτες μας πραγματοποίησαν μια ακόμη τρομερή εμφάνιση και προκρίθηκαν για τον τελικό,…\nΣτον τελικό του Ευρωμπάσκετ το Ισραήλ\nΤο Ισραήλ εξασφάλισε μετάλλιο για τρίτη φορά στην ιστορία του σε επίπεδο Νέων Ανδρών νικώντας με 74-52 τη Γαλλία στον πρώτο ημιτελικό του Ευρωπαϊκού U20. Στον αυριανό τελικό θα αντιμετωπίσει το νικητή του Ελλάδα-Ισπανία. Ο Ταμίρ Μπλατ με 10 πόντους…\nΕυρωπαϊκό Νέων ανδρών 6η ημέρα, ώρα ημιτελικών!\nΈνα βήμα μακριά από την συμμετοχή στον μεγάλο τελικό και την διεκδίκηση του χρυσού μεταλλίου, βρίσκονται οι τέσσερις ομάδες που βρίσκονται στην φάση των ημιτελικών του Ευρωπαϊκού πρωταθλήματος Νέων ανδρών που διλοξενείται στην Κρήτη. Πρώτες θα διεκδικήσουν την είσοδο τους…


Τα 10 πιο διάσημα σάντουιτς του κόσμου - Zeitgeist\nΑυτά είναι τα σάντουιτς που ορίζουν μια χώρα, μια πόλη, μια κουζίνα και έχουν από πίσω τους μεγάλη ιστορία και εκατομμύρια πιστούς σε όλον τον πλανήτη.\nCroque Madame – Γαλλία\nHot Dog – Γερμανία\nPhilly Cheesesteak – ΗΠΑ\nFrancesinha – Πορτογαλία\nBánh mì – Βιετνάμ\nMichetta – Ιταλία\nTuna – ΗΠΑ (Σάντουιτς με τόνο)\nΕμφανίστηκε στις αρχές του 20ου αιώνα, μαζί με την ανάπτυξη της κονσερβοποιίας. Τα βασικά υλικά από τα οποία αποτελείται είναι τόνος σε νερό, μαγιονέζα, σέλερι, μαρούλι, κρεμμύδι, πίκλες και μπόλικο μαύρο πιπέρι, αλλά και φρέσκο χυμό λεμονιού.\nBLT – ΗΠΑ\nΣάντουιτς με μπέικον, μαρούλι και ντομάτα. Παίρνει το όνομα του από το πρώτο γράμμα των τριών υλικών, Bacon, Lettuce, Tomato. Το μυστικό της γεύσης του είναι το μαριναρισμένο ψητό μπέικον αλλά και το σκόρδο πάνω στην ψιλοκομμένη ντομάτα.


«Ποιος πήρε άδεια, πόσα έδωσε, τί ώρα!» - Marketnews.gr\n«Ποιος πήρε άδεια, πόσα έδωσε, τί ώρα!»\nΜπογδάνος Κωνσταντίνος Τρίτη, 30 Αυγ '16\nΆνθρωπος, που βρίσκεται σε μαγαζί κοντά στο κτήριο της ΓΓΕ, όπου έχουν καταλύσει στελέχη συγκεκριμένου ομίλου, λέει ότι μέχρι τώρα έχουν εξασφαλίσει άδεια Μαρινάκης, Βαρδινογιάννης, Σαββίδης. Το «επιβεβαιώνει» και τοπικός αυτοδιοικητικός άρχοντας.\nΆλλωστε, ήδη από το μεσημέρι, κυκλοφορεί ότι την πρώτη άδεια την πήρε ο Μαρινάκης. Το Kourdistoportikali είπε με 16, φίλος δημοσιογράφος (που δεν θέλω να κακοκαρδίσω, οπότε δεν αναφέρω όνομα) έγραψε σε ανάρτηση του στο fb για 17, αλλού ακούστηκε 20. Η «είδηση» φιγούραρε μέχρι στο Npress της Ναυπάκτου.\nΤην «πληροφορία» περί Μαρινάκη, Βαρδινογιάννη, Σαββίδη διοχετεύουν επίσης πολιτικοί κύκλοι διακομματικά. Άνθρωπος του ΣΥΡΙΖΑ το λέει σε άνθρωπο της ΝΔ, που συζητώντας το, μεταξύ άλλων, με πρώην υπουργό το επιβεβαιώνει, καθώς ο πρώην υπουργός το έχει επίσης ακούσει από στέλεχος του ΠΑΣΟΚ που κρατάει επαφή με πρώην πασόκους-νυν συριζαίους.\nΣτην ουρά του «ρεπορτάζ», για την τέταρτη άδεια αναφέρεται πως θα κονταροχτυπηθούν Κυριακού, Αλαφούζος, Κοντομηνάς, με προβάδισμα να έχει ο ισχυρός άνδρας του ANT1. Παράλληλα, έχουμε ήδη τα ονόματα των διευθυντών των καναλιών του Ιβάν Σαββίδη και του Βαγγέλη Μαρινάκη.\nΣυγχρόνως, παλαιός τηλεορασάνθρωπος υποστηρίζει δημοσίως, ότι η τρίτη άδεια θα κλείσει περί τη μία τα ξημερώματα και πως η τέταρτη – και ακριβότερη – θα παιχτεί τα ξημερώματα. Λέει επίσης, ότι η πρώτη άδεια κόστισε σχετικά λίγα. Μαζί του συμφωνεί παροπλισμένο διοικητικό στέλεχος της ελληνικής τηλεόρασης.\nΌταν με το καλό όλη αυτή η διαδικασία θα έχει λάβει τέλος, είμαστε υποχρεωμένοι να ανατρέξουμε στις ώρες του «ράδιο αρβύλα» και να ελέγξουμε τις αντιστοιχίες με την πραγματικότητα. Αν δεν βρούμε αντιστοιχίες, τότε θα έχουμε ακόμα μια περίπτωση δημοσιογραφίας της μούφας – θέματα που βγαίνουν από την κοιλιά του καθενός και αναπαράγονται για κλικ. Αναμενόμενο.\nΑν βρούμε, όμως, αντιστοιχίες, τότε τα πράγματα αλλάζουν. Διότι, η κυβέρνηση σκίζει τα ρούχα της, ότι ο διαγωνισμός είναι δήθεν αεροστεγής και αδιάβλητος. Συνεπώς, τότε, είτε θα έχει αποτύχει και η διαδικασία θα χάσκει διάτρητη, είτε θα έχει παίξει ένα βρώμικο, σημαδεμένο, πολλαπλό παιχνίδι.\nΞανά: Υποτίθεται, ότι ΚΑΝΕΙΣ, εκτός από μετρημένα στα δάχτυλα του ενός χεριού πρόσωπα εμπλεκόμενα στη διοργάνωση του διαγωνισμού, δεν ΔΥΝΑΤΑΙ τεχνικά να έχει πρόσβαση στις πληροφορίες που κυκλοφορούν από το μεσημέρι. Συνεπώς, η όποια διαρροή, αν αποδειχθεί ακριβής, θα έχει πηγάσει από τον διοργανωτή.\nΗ νύχτα βαθαίνει. Καλό ξημέρωμα.\nΔυο λόγια, τώρα που την πήραμε


cFos Personal Net τεκμηρίωση - Ρυθμίσεις δρομολογητή/τείχους προστασίας - cFos Software\n» cFos Personal Net τεκμηρίωση, Ρυθμίσεις δρομολογητή/τείχους προστασίας\ncFos Personal Net δοκιμή συνδεσιμότητας: Η επιτυχία!\nΔοκιμή συνδεσιμότητας cFos Personal Net: Αποτυχία!\nΤο cFos Personal Net ήταν προσβάσιμο ως localhost. Το cfospnet.exe εκτελείται και η θύρα διακομιστή είναι διαθέσιμο.\nΤο cFos Personal Net δεν ήταν προσβάσιμο ως localhost. Είτε cfospnet.exe δεν εκτελείται είτε τη θύρα διακομιστή είναι απρόσιτο ή χρησιμοποιείται από άλλο πρόγραμμα.\nΤο HTTP GET απέτυχε :\nHTTP GET ήταν επιτυχής, αλλά συνδέθηκε με άλλο διακομιστή :\nΤο cFos Personal Net ήταν προσβάσιμο στο LAN σας στην τοπική διεύθυνση IP και τη θύρα διακομιστή . Το λογισμικό τείχους προστασίας σας επιτρέπει να κάνετε αιτήματα HTTP στον υπολογιστή σας.\nΤο cFos Personal Net δεν ήταν προσβάσιμο στην τοπική διεύθυνση IP. Ίσως ένα τείχος προστασίας μπλοκάρει τις αιτήσεις HTTP για τον υπολογιστή σας ή τη θύρα του διακομιστή σας .\nΤο cFos Personal Net ήταν προσβάσιμο από το δημόσιο διαδίκτυο. Η προώθηση της θύρας NAT στον δρομολογητή σας φαίνεται να κατευθύνει αιτήσεις HTTP για τη θύρα στον υπολογιστή σας.\nΤο cFos Personal Net δεν ήταν προσβάσιμο από το δημόσιο διαδίκτυο. Είτε η προώθηση της θύρας NAT στον δρομολογητή σας δεν έχει ρυθμιστεί για να κατευθύνει τα αιτήματα HTTP για τη θύρα στον υπολογιστή σας ή σε ένα τείχος προστασίας (ίσως στο δρομολογητή σας) μπλοκάρει τις αιτήσεις HTTP από το δημόσιο διαδίκτυο.\nΚάντε το cFos Personal Net προσβάσιμο από το εξωτερικό\nΟι περισσότεροι χρήστες του Διαδικτύου σήμερα δεν χρησιμοποιούν απευθείας δημόσιες διευθύνσεις στο Διαδίκτυο. Αντίθετα, έχουν εγκατεστημένο ένα δρομολογητή που μεταφράζει τις δημόσιες διευθύνσεις στο Διαδίκτυο στις διευθύνσεις του ιδιωτικού τους δικτύου. Επομένως κάθε φορά που ο χρήστης ξεκινά μια σύνδεση προς το εξωτερικό, ο δρομολογητής ρυθμίζει αυτόματα μια προσωρινή αντιστοίχιση μεταξύ της ιδιωτικής διεύθυνσης και της θύρας και της δημόσιας διεύθυνσης. Αλλά όταν ένας εξωτερικός χρήστης αποκτά πρόσβαση στον δρομολογητή σας (και στο τοπικό δίκτυο) ο δρομολογητής δεν γνωρίζει σε ποιον υπολογιστή στο δίκτυο θα προωθήσει την "κλήση".\nΕπομένως, για το cFos Personal Net πρέπει να ρυθμίσετε τη μεταφορά NAT θύρας στο δρομολογητή σας. Πηγαίνετε στη ρύθμιση του δρομολογητή σας και αναζητήστε τη ρύθμιση NAT, τη μεταφορά NAT θύρας, τους κανόνες NAT ή παρόμοια. Στη συνέχεια, προσθέστε έναν κανόνα για συνδέσεις TCP για να αντιστοιχίσετε τη θύρα 80 (για HTTP και τη θύρα 443 για HTTPS) στη θύρα 80 του μηχανήματος στο οποίο εκτελείται το cFos Personal Net.\nΟδηγίες για τον τρόπο ενεργοποίησης της προώθησης θύρας για διάφορους δρομολογητές είναι διαθέσιμες εδώ.\nΕπίσης, πρέπει να ελέγξετε αν η επισκεψιμότητα στο cFos Personal Net μπορεί να μεταφερθεί μέσω των τείχους προστασίας. Το cFos Personal Net μπορεί να ανοίξει αυτόματα τη θύρα 80 στο τείχος προστασίας των Windows, αλλά όχι σε προϊόντα τείχους προστασίας / προϊόντα προστασίας από ιούς άλλων προμηθευτών. Επίσης, ορισμένοι δρομολογητές διαθέτουν τείχος προστασίας. Επιτρέψτε την κυκλοφορία TCP για τη θύρα 80 (και ίσως 443) για να φτάσετε στο cFos Personal Net.\nΠείτε ότι το μηχάνημα που εκτελείτε το cFos Personal Net σε έχει την τοπική διεύθυνση 192.168.2.122. Στη συνέχεια, χρειάζεστε έναν κανόνα NAT για να επιτρέψετε σε όλη την κυκλοφορία TCP για τη θύρα 80 να μεταβείτε στο 192.168.2.122:80.\nΜπορείτε να ελέγξετε τη συνδεσιμότητα του cFos Personal Net ως εξής:\nΞεκινήστε το πρόγραμμα περιήγησης και πληκτρολογήστε http://localhost\nΑν δείτε την ιστοσελίδα cFos Personal Net, γνωρίζετε ότι το cFos Personal Net βασικά λειτουργεί.\nΠληκτρολογήστε, για παράδειγμα, http://192.168.2.122 (τοπική διεύθυνση του μηχανήματος που εκτελείτε το cFos Personal Net) στον browser σας. Με αυτόν τον τρόπο ανοίξετε μια σύνδεση μέσω του δρομολογητή σας. Αν δείτε την ιστοσελίδα cFos Personal Net, γνωρίζετε τα τείχη προστασίας μέσω της κυκλοφορίας για το cFos Personal Net.\nΒρείτε τώρα τη δημόσια διεύθυνση IP σας (για παράδειγμα στο κάτω μέρος της αρχικής σελίδας cfos.de) και καταχωρίστε την στο πρόγραμμα περιήγησης, για παράδειγμα http://217.23.123.7. Αυτό ελέγχει το τείχος προστασίας στο δρομολογητή σας και την προώθηση της θύρας NAT. Εάν δεν βλέπετε την ιστοσελίδα cFos Personal Net, συμβουλευτείτε την τεκμηρίωση του δρομολογητή σας σχετικά με τον τρόπο ρύθμισης της προώθησης θύρας NAT.\ncFos Personal Net τεκμηρίωση Ρυθμίσεις δρομολογητή/τείχους προστασίας Συμβουλές ασφαλείας για την εγκατάσταση του διακομιστή cFos Personal Net


Αντιεξουσιαστική Κίνηση Θεσσαλονίκης: Πανελλαδική Συνάντηση Αντιεξουσιαστικής Κίνησης 16 – 18 Γενάρη (Δελτίο Τύπου)\nΠανελλαδική Συνάντηση Αντιεξουσιαστικής Κίνησης 16 – 18 Γενάρη (Δελτίο Τύπου)\nΣτις 16 – 18 Ιανουαρίου 2015 στην Αθήνα και στον Ελεύθερο Κοινωνικό Χώρο Νοσότρος (Θεμιστοκλέους 66, Εξάρχεια) έλαβε χώρα η Πανελλαδική Συνάντηση της Αντιεξουσιαστικής Κίνησης. Σκοπός της συνάντησης ήταν ο επαναπροσδιορισμός ενός αυτόνομου πόλου κοινωνικής αντιεξουσίας μπροστά στη σύγχρονη συγκυρία και στις πολιτικές εξελίξεις.\nΟι εργασίες της συνάντησης ξεκίνησαν την Παρασκευή με γενικές εισηγήσεις ακτιβιστών για σημαντικά ζητήματα, που έχουν αναδειχθεί μέσα από τους κοινωνικούς αγώνες αλλά και γύρω από την παρούσα συγκυρία. Το Σάββατο έγιναν εισηγήσεις από τις συνελεύσεις των πόλεων, που συμμετέχουν στο δίκτυο της ΑΚ (Αθήνα, Θεσσαλονίκη, Κομοτηνή, Πάτρα, Γιάννενα). Συζητήθηκαν προτάσεις αγώνα για την ΕΡΤ, την αλληλέγγυα οικονομία, τα κοινά αγαθά, το πλάνο αντίστασης ενάντια στον σύγχρονο ολοκληρωτισμό, τη ΒΙΟΜΕ αλλά και την αποανάπτυξη, τους μετανάστες, ζητήματα LGBTQ, το νερό, τη διαχείριση των απορριμμάτων και το κίνημα της Χαλκιδικής ενάντια στο εργοστάσιο χρυσού. Την Κυριακή, τελευταία ημέρα των εργασιών της Συνάντησης, λήφθηκαν αποφάσεις για τη συγκρότητηση δομών και την ανάληψη πανελλαδικών δράσεων. Αποφασίστηκε η διεξαγωγή δεύτερης πανελλαδικής συνάντησης σε πολύ σύντομο χρόνο.\nΗ Αντιεξουσιαστική Κίνηση στα 11 χρόνια δράσης της έχει διαγράψει μια πορεία, η οποία διαπλέκεται με κάθε κίνηση, που συνυφαίνεται στον κοινωνικό στίβο. Ως αναπόσπαστο μέρος του ριζοσπαστικού κινήματος των τελευταίων ετών συμμετείχε ενεργά και συνεχίζει στις πρώτες γραμμές της κοινωνικής αναμέτρησης, ανιχνεύοντας με την κοινωνία το αίτημα της Άμεσης Δημοκρατίας. Η αποστοίχισή μας από το εκλογικό παιχνίδι είναι και στις σημερινές συνθήκες επίκαιρη και αδιαπραγμάτευτη. Πυξίδα μας για τις συγκρούσεις, που έρχονται, είναι η παραγωγή αυτόνομης πολιτικής ατζέντας από τα κινήματα και η συγκρότηση ενός αυτοδύναμου πόλου κοινωνικής αντιεξουσίας. Σε αυτή τη συγκυρία ότι οι επερχόμενες βουλευτικές εκλογές θα αποτελέσουν μια μόνο στιγμή στην συμπύκνωση του κοινωνικού ανταγωνισμού. Αμέσως μετά ξεκινά μία πυκνή χρονική περίοδος, όπου οι νέες συγκρούσεις / συνθέσεις θα γίνουν σε κλίμα μεγάλης κοινωνικής πόλωσης, για τις οποίες προετοιμαζόμαστε.\nΜε βάση τις αποφάσεις της Πανελλαδικής Συνάντησης προχωράμε το επόμενο διάστημα σε δράσεις στους εξής άξονες :\n* ΑΠΟΑΝΑΠΤΥΞΗ - Να σταματήσουν οι εκτροπές του Αωού και του Αχελώου, να σταματήσει η εξόρυξη χρυσού στα ορυχεία της Χαλκιδικής.\n* ΚΟΙΝΑ - Ελεύθερη δημόσια και κοινωνική διαχείριση των απορριμμάτων, του νερού, της ενέργειας, κατάργηση της λογικής της πατέντας και της διανοητικής ιδιοκτησίας.\n* ΕΡΓΑΣΙΑ - ΚΟΙΝΩΝΙΚΗ ΚΑΙ ΑΛΛΗΛΕΓΓΥΑ ΑΝΤΙΕΞΟΥΣΙΑΣΤΙΚΗ ΟΙΚΟΝΟΜΙΑ.\n* ΙΣΟΤΗΤΑ-Πλήρη και ίσα δικαιώματα σε μετανάστες, κατάργηση των στρατοπέδων συγκέντρωσης μεταναστών, καμία διάκριση με βάση τον σεξουαλικό προσανατολισμό.\n* ΠΛΑΝΟ ΑΝΤΙΣΤΑΣΗΣ - Κατάργηση φυλακών τύπου Γ - αντιτρομοκρατικών νόμων-σωφρονιστικού κώδικα - μονάδων καταστολής, αφοπλισμός της αστυνομίας.\nΕτικέτες Αντιεξουσιαστική Κίνηση Θεσσαλονίκης, antiauthoritarian movement greece


Βασική διαφορά: BJP σημαίνει Bhartiya Janta Party. Το Κογκρέσο αναφέρεται στο ινδικό εθνικό συνέδριο. Και τα δύο είναι τα δύο σημαντικότερα πολιτικά κόμματα της Ινδίας. Και τα δύο μέρη διαφέρουν στο πλαίσιο της προέλευσής τους (ιστορία της εξέλιξης του κόμματος) και σε πολλές από τις ιδεολογίες και τις πολιτικές.\nΤο BJP αντιπροσωπεύει το Bharatiya Janta Party. Είναι ένα εξέχον ινδικό πολιτικό κόμμα. Το κόμμα προέκυψε από ένα πρώην κόμμα γνωστό ως Bharatiya Jana Singh το έτος 1980. Ο Syama Prasad Mookerjee ήταν ο ιδρυτής της Bhartiya Jana Sangh. Είχε προκύψει ως διάσπαση από το συνασπισμό Janata. Το BJP αναφέρεται ως "Ολοκληρωμένος ανθρωπισμός" ως διαφωτιστική φιλοσοφία του. Το "Integral Humasim" βασίζεται στις διαλέξεις του Pandit Deendayal Upadhyaya. Περιγράφει επίσης τη φιλοσοφία του περιγράφοντας την «Hindutva» ως ένα σημαντικό συστατικό στοιχείο του πολιτισμικού εθνικισμού. Το κόμμα αναδιάρθρωσε και αναζωογονήθηκε υπό την ηγεσία του Vajpayee, του Lal Krishan Advani και του Murali Manohar Joshi. Ξεκίνησε το ταξίδι της εκλογικής επιτυχίας το 1989. Μέχρι το 1991, είχε εξαπλωθεί αρκετά στα φτερά της και κατέλαβε 117 θέσεις στο Lok Sabha με την ανάληψη εξουσίας σε τέσσερα κράτη.\nΗ ιδεολογία του BJP γύρω από τη δεκαετία του 1980 επικεντρώθηκε στο κίνημα «Ram Janambhoomi», όπου υποστήριζε την κατασκευή ναού του Θεού Ράμα στη θέση του Babri Masjid. Το 1996, αναδείχθηκε ως το μεγαλύτερο κόμμα στο κοινοβούλιο. Ένας συνασπισμός περιφερειακών κομμάτων σχημάτισε την κυβέρνηση, αλλά ήταν επικλινής από τις μεσοπρόθεσμες δημοσκοπήσεις το 1998. Το κομματικό κόμμα της συνασπισμού NDA σχημάτισε την κυβέρνηση αργότερα, αλλά και πάλι έσπασε το 1999. Την ίδια χρονιά κατάφερε να κερδίσει την πλειοψηφία και το Vajpayee εξελέγη για τρίτη φορά ως πρωθυπουργός. Το 2004, το συνέδριο κέρδισε τις εκλογές. Το μερίδιο του κόμματος στις έδρες στο Lok Sabha μειώθηκε από 137 σε 116 στις κοινοβουλευτικές εκλογές του 2009. Τα μέλη του κόμματος BJP αμφισβητούν τον μαρξισμό και τις σοσιαλιστικές οικονομικές πολιτικές του Κογκρέσου.\nΤο Κογκρέσο ή το Ινδικό Εθνικό Συνέδριο είναι ένα άλλο σημαντικό πολιτικό κόμμα της Ινδίας. Η οργάνωση ιδρύθηκε το έτος 1885. Οι Άλαν Οκτάβιαν Χουμ, Ντάνταμπαϊ Ναορόζι, Ντίνσχαου Γουχά, Γουόμετ Τσάντρα Μπόνερτζε, Σουντερντάραν Μπάνερτζε, Μονομονούν Γκόσες, Μαχάεφ Γκοβίντ Ρανάντ και Γουίλιαμ Γκούντερμπουρν έθεσαν τα θεμέλια του κόμματος. Τα μέλη αυτά συνέδεσαν το κόμμα με τις οικονομικές μεταρρυθμίσεις και ζήτησαν επίσης ενεργό συμμετοχή στη διαμόρφωση της βρετανικής πολιτικής για την Ινδία. Ωστόσο, κατά τη διάρκεια του 1907, υπό την ηγεσία του Gopal Krishna Gokale, το κόμμα επικεντρώθηκε στον αυτοδιαχειρισμό.\nΗ οργάνωση αποδείχθηκε στις επαρχιακές εκλογές του 1937. Μετά την κατάτμηση, το Κογκρέσο κυβερνούσε την Ινδία. Pt. Ο Jawaharlal Nehru ήταν ο ηγέτης. Μετά το θάνατο του Nehru, η κόρη του Indira Gandhi ανέλαβε την ευθύνη του κόμματος και τελικά έγινε πρωθυπουργός το 1966. Αργότερα, το κόμμα χωρίστηκε σε δύο ομάδες - το ένα με τον Moroarji Desai ως ηγέτη και το άλλο (New Congress) με επικεφαλής τον Indira Γκάντι. Δοκίμασε την επιτυχία στις κρατικές εκλογές του 1971 και του 1972. Το κόμμα χάθηκε το 1977 ως αντίκτυπο του κανόνα έκτακτης ανάγκης. Μετά τη δολοφονία της Indira Gandhi, το κόμμα προήδρευσε ο γιος της Rajiv Gandhi και κέρδισε τις εκλογές. Αργότερα, μετά τη δολοφονία του Rajiv Gandhi, ο Narasimha Rao αναδείχθηκε ως ηγέτης. Το 1998, το Κογκρέσο εξέλεξε τη Σόνια Γκάντι (χήρα του Ραγιόβ Γκάντι) ως επικεφαλής του Κογκρέσου. Το 2004, το κόμμα πήρε την εξουσία και ο Manmohan Singh έγινε πρωθυπουργός. Ορίζει ότι η κοινωνική πολιτική του πρέπει να βασίζεται στην άνοδο όλων των τμημάτων της κοινωνίας.\nΚαι τα δύο κόμματα είναι μεγάλα πολιτικά κόμματα της Ινδίας. Και οι δύο έχουν ένα ξεχωριστό ιστορικό που συνδέεται με αυτά . Και τα δύο μέρη έχουν ταξιδέψει τόσο καλά όσο και ακατέργαστα. Και οι δύο διαφέρουν στις βασικές ιδεολογίες τους και βάσει των οποίων συμβαίνουν πολλές άλλες διαφορές.\nΣύγκριση μεταξύ του BJP και του Κογκρέσου:\nΤο BJP αντιπροσωπεύει το Bharatiya Janta Party. Είναι ένα εξέχον ινδικό πολιτικό κόμμα. Το κόμμα προέκυψε από ένα πρώην κόμμα γνωστό ως Bharatiya Jana Singh το 1980.\nΤο Κογκρέσο ή το Ινδικό Εθνικό Συνέδριο είναι ένα άλλο σημαντικό πολιτικό κόμμα της Ινδίας. Η οργάνωση ιδρύθηκε το έτος 1885.\nΕνιαίος ανθρωπισμός (επίσημος)\nΙνδουιστικό εθνικισμό (Hindutva)\n• Κοινωνικός φιλελευθερισμός\n• Κοινωνικός συντηρητισμός\nΝέο Δελχί, 110001\n24, Akbar Road, Νέο Δελχί\nΕθνική Δημοκρατική Συμμαχία (NDA)\nΕνιαία Προοδευτική Συμμαχία (UPA)\nΙνδικό Συνέδριο Νέων


EL - Χαλάει την Παρασκευή ο καιρός - Καταιγίδες, χαλάζι και ισχυροί βοριάδες\nΧαλάει την Παρασκευή ο καιρός – Καταιγίδες, χαλάζι και ισχυροί βοριάδες\nΑλλάζει σκηνικό από αύριο Παρασκευή 16 Αυγούστου ο καιρός, καθώς μετά το κύμα καύσωνα,\nθα έχουμε βροχές και καταιγίδες. Συγκεκριμένα, λίγες νεφώσεις που βαθμιαία θα αυξηθούν στα ηπειρωτικά δίνοντας βροχές και σποραδικές καταιγίδες, κυρίως στα κεντρικά και βόρεια ηπειρωτικά, αναμένονται την Παρασκευή, σύμφωνα με το meteo του Αστεροσκοπείου.\nΑναλυτικά η πρόγνωση του καιρού, για αύριο Παρασκευή 16 Αυγούστου, από την ΕΜΥ:\nΣτα κεντρικά και βόρεια ηπειρωτικά τοπικές βροχές και σποραδικές καταιγίδες που τις βραδινές ώρες θα περιοριστούν στα βορειοανατολικά. Τα φαινόμενα θα είναι κατά τόπους ισχυρά στα βορειοανατολικά.\nΚαιρός: Στην κεντρική Μακεδονία (κυρίως στη Χαλκιδική), την ανατολική Μακεδονία και τη Θράκη νεφώσεις με βροχές και καταιγίδες τις πρώτες πρωινές ώρες και εκ νέου μετά το μεσημέρι. Τα φαινόμενα θα είναι κατά τόπους ισχυρά.\nΘερμοκρασία: Από 18 έως 35 βαθμούς Κελσίου. Η ελάχιστη στη δυτική Μακεδονία θα είναι 2 με 4 βαθμούς χαμηλότερη.\nΚαιρός: Αρχικά αίθριος. Παροδικές νεφώσεις στα ηπειρωτικά τις μεσημβρινές και απογευματινές ώρες με τοπικούς όμβρους και στην Ηπειρο σποραδικές καταιγίδες.\nΚαιρός: Στη Θεσσαλία νεφώσεις παροδικά αυξημένες με τοπικές βροχές και τις μεσημβρινές και απογευματινές ώρες σποραδικές καταιγίδες.\nΣτις υπόλοιπες περιοχές λίγες νεφώσεις που βαθμιαία θα αυξηθούν και τις μεσημβρινές και απογευματινές ώρες και θα εκδηλωθούν τοπικοί όμβροι και μεμονωμένες καταιγίδες, κυρίως στα ορεινά.\nΑνεμοι: Από βόρειες διευθύνσεις 3 με 4 και στα ανατολικά το πρωί έως μποφόρ. Μετά το μεσημέρι θα γίνουν μεταβλητοί με την ίδια ένταση.\nΚαιρός: Λίγες νεφώσεις, κατά τόπους αυξημένες στα νησιά του βορειοανατολικού Αιγαίου όπου θα σημειωθούν τοπικές βροχές και τη νύχτα σποραδικές καταιγίδες, πιθανώς κατά τόπους ισχυρές.\nΚαιρός: Λίγες νεφώσεις που βαθμιαία θα αυξηθούν και μετά το μεσημέρι θα εκδηλωθούν τοπικοί όμβροι και αργότερα σποραδικές καταιγίδες\nΑνεμοι: Βόρειοι βορειοδυτικοί 4 με 5 μποφόρ με σταδιακή εξασθένηση. Θερμοκρασία: Από 23 έως 32 βαθμούς Κελσίου.\nPrevΠροηγούμενο ΆρθροΣυγκίνηση: Ανήμερα της Παναγίας η Μυρτώ της Πάρου έκανε το πρώτο της μπάνιο μετά από 7 χρόνια\nΕπόμενο ΆρθροΤι ανακάλυψαν οι Ιάπωνες: Η…προεπιλογή που θα κληθούν να κάνουν οι άνθρωποιNext


O Βελονισμός μας προτρέπει να ακούσουμε το σώμα μας... - Greeks Channel\nΟ ΒΕΛΟΝΙΣΜΟΣ ΚΑΤΑ ΤΟΥ ΠΟΝΟΥ!\nΌταν μιλάμε για πόνο, εννοούμε από μια μικρή ενόχληση, ένα εξάνθημα ή ακόμα και πιο έντονο πόνο, ο οποίος είναι ικανός να μας «διακόψει» από τις καθημερινές δραστηριότητες. Είναι η γλώσσα με την οποία μας μιλάει το σώμα μας όταν το «κακοποιούμε».\nΘα πρέπει, δηλαδή, να βλέπουμε τον πόνο σαν τον ειλικρινή φίλο μας, ο οποίος μας προειδοποιεί όταν έχουμε πάρει λάθος δρόμο.\nΔυστυχώς, η Δυτική Ιατρική αντιμετωπίζει τον πόνο σαν εχθρό και μας συμβουλεύει να του «κλείσουμε το στόμα» παίρνοντας παυσίπονα και διάφορα άλλα φάρμακα χωρίς να αλλάξουμε εμείς οι ίδιοι.\nΗ ΠΚΙ και ο Βελονισμός μάς προτρέπει να ακούσουμε το σώμα μας, να βρούμε τη ρίζα του προβλήματος και όχι μόνο το σύμπτωμα. Ακούγοντας το σώμα μας και ξεμπλοκάροντάς το, μπορούμε να θεραπεύσουμε όχι μόνο τον πόνο που μας ταλαιπωρεί αλλά και την αιτία που το προκάλεσε.\nΕίναι κάποιο σφάλμα μας, κάποιο λάθος στον τρόπο της ζωής μας (π.χ. πολυφαγία, έλλειψη σωματικής άσκησης κ.ά.). Αν δεχτούμε να αλλάξουμε, τότε ο πόνος θα περάσει και το σώμα μας θα επανέλθει ξανά στη φυσιολογική του κατάσταση.\nΓια να συνοψίσουμε, λοιπόν, ο βελονισμός δεν έχει παυσίπονη δράση που έχουν τα φάρμακα, έχει δράση αφύπνισης του οργανισμού και του ανθρώπου για να οδηγηθούμε στην αυτο-ίαση και την αυτο-βελτίωση.\nΠοια είναι τα είδη πόνου που θα μπορούσαμε να θεραπεύσουμε με βελονισμό και χρησιμοποιούμε παυσίπονα;\nΠόνοι στον αυχαίνα\nΠόνοι άνω και κάτω άκρων


Έχει Ιμόμπιλε και μιλάει στο τέλος η Λάτσιο! | Goal News Cy\nGOALΈχει Ιμόμπιλε και μιλάει στο τέλος η Λάτσιο!\nΈχει Ιμόμπιλε και μιλάει στο τέλος η Λάτσιο!\nΝικήτρια στη μάχη με φόντο ένα ευρωπαϊκό εισιτήριο βγήκε η Λάτσιο στο «Αρτέμιο Φράνκι».\nΗ ομάδα του Σιμόνε Ιντσάγκι επικράτησε 2-1 της Φιορεντίνα και ανέβηκε στην 6η θέση της βαθμολογίας, έχοντας ήρωα τον Τσίρο Ιμόμπιλε που έβαλε την υπογραφή του στο 89′ της αναμέτρησης.\nΟ πρώτος σκόρερ του ιταλικού πρωταθλήματος με 10 γκολ πλέον, με δική του κεφαλιά διαμόρφωσε το τελικό σκορ και εκτόξευσε τους «λατσιάλι» στην 6η θέση της κατάταξης και έσπασε παράλληλα το αήττητο των γηπεδούχων, που έτρεχαν σερί έξι ματς χωρίς ήττα.\nΤο σκορ άνοιξε ο Κορέα στο 22′, όταν από κάθετη του Ιμόμπιλε βγήκε τετ-α-τετ με τον Ντραγκόφσκι και αφού τον ξεπέρασε κι αυτόν πλάσαρε σε κενή εστία. Η ισοφάριση ήταν άμεση, καθώς στο 27′ ο Ριμπερί βρήκε τον Κιέζα και με σουτ διαμόρφωσε το 1-1.\nΤο τελικό σκορ ήρθε με την κεφαλιά του Ιμόμπιλε έπειτα από σέντρα του Λουκάκου.\n(38′ Τζέκο, 58′ Τζανιόλο – 55′ Ερναντές)\n(27’ Κιέζα – 22’ Κορέα, 89’ Ιμόμπιλε)


Δείπνο Αγάπης | Μια "αγκαλιά" για τους ανθρώπους που νιώθουν... | Life Ειδήσεις\nΔείπνο Αγάπης | Μια "αγκαλιά" για τους ανθρώπους που νιώθουν μόνοι\nΗ Μαριάννα Πέππα και η ομάδα της στέκονται εδώ και χρόνια δίπλα στους αστέγους της Αθήνας μέσω της εθελοντικής της οργάνωσης.\n"Ποιο είναι το πρότυπό σου;" είναι η ερώτηση που τίθεται τις περισσότερες φορές σε ένα μικρό παιδί που σιγά σιγά ξεκινά να ανακαλύπτει τον κόσμο. Ένας σούπερ ήρωας, ένας παιδικός χαρακτήρας ή ένας διάσημος ηθοποιός ίσως αποτελέσουν πιθανές απαντήσεις του. Μήπως ήρθε η ώρα να ρίξουμε τον προβολέα στους πραγματικούς ήρωες, τους οποίους τα νέα παιδιά να μπορούν να τους αναγνωρίζουν ως τα πρότυπά τους;\nΣκεπτόμενη τη λέξη "πρότυπο" ασυνείδητα το μυαλό μου πηγαίνει στην ιστορία της Μαριάννας, μιας γυναίκας που κατάφερε να φέρει την αλλαγή στη ζωή πολλών ανθρώπων που το είχαν ανάγκη. Όλα ξεκίνησαν σε μία από τις συνηθισμένες βόλτες της στο κέντρο της πόλης, όταν το βλέμμα της έπεσε για ακόμη μία φορά στους ανθρώπους που κοιμούνταν στον δρόμο. Εκείνη ήταν η στιγμή που αποφάσισε πως θα ήταν η τελευταία φορά που θα συνέβαινε αυτό.\nΗ ανησυχία και το ενδιαφέρον της για ένα από τα πιο ευάλωτα κομμάτια της κοινωνίας μας την έπεισαν να αναλάβει δράση. Γιατί μπορεί να είναι πάντα πιο εύκολο να αδιαφορείς ή να περιμένεις από τους άλλους να κάνουν την αρχή, αλλά μόνο εσύ είσαι που έχεις τη δύναμη να αλλάξεις τον κόσμο.\nΈτσι, η Μαριάννα Πέππα, που μπορεί μέχρι τώρα το όνομά της να σου ήταν άγνωστο, ίδρυσε την εθελοντική οργάνωση "Δείπνο Αγάπης" και ξεκίνησε να διανέμει έτοιμο φαγητό και είδη πρώτης ανάγκης σε αστέγους. Το πιο δύσκολο κομμάτι της διαδικασίας αυτής δεν ήταν η σωματική κούραση ή οι συνθήκες, όπως θα μπορούσε να συμπεράνει κανείς. Ήταν να τους πείσει ότι δεν είναι μόνοι τους στον κόσμο. Ότι υπάρχουν συνάνθρωποί τους που ενδιαφέρονται, που δεν θέλουν άλλο να τους προσπερνούν.\nΚαι αυτό που στην αρχή έμοιαζε ακατόρθωτο, με την πάροδο του χρόνου έγινε εφικτό. Μέσα από την αγάπη, την επιμονή και τη συνέπεια κατάφερε να κάνει αυτούς τους ανθρώπους να την εμπιστευτούν.\n"Έχουν υπάρξει κάποιοι άνθρωποι που το να μας ανοικτούν ήταν μια διαδικασία που πήρε κάποιο χρόνο και μπορώ να αντιληφθώ έτσι και τη δυσκολία τους να εμπιστευτούν άμεσα έτσι μία ομάδα αγνώστων, ωστόσο βλέποντας τη συνέπεια και τον τρόπο και την αγάπη με την οποία κάνουμε ό,τι κάνουμε, και οι πιο δύσκολοι και κλειστοί χαρακτήρες μας χαρίζουν απλόχερα το χαμόγελό τους" λέει η Μαριάννα εξηγώντας το πώς κατάφερε να έρθει πιο κοντά τους.\nΑυτό σημαίνει αληθινή δύναμη. Να προσπαθείς να "απαλύνεις" τον ανθρώπινο πόνο με μια αγκαλιά. Και να επιμένεις μέχρι να τα καταφέρεις. Γιατί για τη Μαριάννα αυτή είναι η μεγαλύτερη ανταμοιβή. Τα χαμόγελα που βλέπει στα πρόσωπα αυτών των τόσο μοναχικών ανθρώπων. Αυτό είναι το κίνητρό της για να συνεχίζει. Όσο για τις μέρες που θα μπορούσε να την εμποδίσει ο σωματικος πόνος, δεν σταματά, αναζητά μία δυνατή λύση.\nΗ Μαριάννα Πέππα είναι η γυναίκα που θα πρέπει να αποτέλεσει έμπνευση για όλους εμάς και λαμπρό παράδειγμα καθώς παρά τις δυσκολίες που αντιμετώπισε, δεν το έβαλε ποτέ κάτω. Η Μαριάννα Πέππα είναι το δικό μας πρότυπο.


Γιώργος Σουξές: «Θα συνεχιστούν και του χρόνου οι Μέλισσες οπωσδήποτε» - News - Youweekly\n«Το λέω γιατί εγώ συμφώνησα ήδη»\nNews 11.03.2021 14:13\nΤο πρωί της Πέμπτης, ο Γιώργος Σουξές βρέθηκε καλεσμένος στην εκπομπή Πρωινό και μεταξύ άλλων αποκάλυψε πως οι Άγριες Μέλισσες θα συνεχιστούν σίγουρα και του χρόνου αφού ο ίδιος έχει ήδη συμφωνήσει με τους ανθρώπου της παραγωγής.\nΟ... Ενωμοτάρχης του Διαφανίου επιβεβαίωσε τη φήμη που είχε αποκαλύψει πριν από μερικές μέρες η Φαίη Σκορδά και ξεκαθάρισε πως ο επόμενος κύκλος θα διαδραματίζεται στην εποχή της Χούντας και το υλικό του θα είναι πολύ καλό.\n«Θα συνεχιστούν και του χρόνου οι Μέλισσες οπωσδήποτε. Το λέω γιατί εγώ συμφώνησα ήδη. Αν ήταν, δε θα έλεγα τίποτα. Δε θέλω να λέω ψέματα. Οι σεναριογράφοι ήθελαν να είναι σίγουροι πως θα βρουν μια ιστορία που θα τους ικανοποιεί. Μετά την πρώτη σεζόν λέγανε κάποιοι πως θα πλατειάσει.\nΑντιθέτως πήρε καλύτερα νούμερα στη δεύτερη σεζόν. Εφόσον οι σεναριογράφοι μπουν σε μια τρίτη σεζόν, θα το κάνουν πολύ καλά. Κι αν μπουν στην περίοδο της Χούντας, θα έχουν πολύ υλικό» εξήγησε ο Γιώργος Σουξές.\nΜε αυτό τον τρόπο η παραγωγή θα αποφύγει να γίνει spoil για το φινάλε\nΟ Λευτέρης Χαρίτος και η Μαρία Κίτσου μίλησαν για τις Άγριες Μέλισσες και συγκεκριμένα για το φινάλε της δεύτερης σεζόν, αποκαλύπτοντας πως θα αποκρύψουν τι θα γίνει στο τέλος.\nΜαρία Κίτσου: Εγώ απ’ ότι ψυχανεμίζομαι και κάνοντας έτσι ένα δικό μου σπόιλερ, νομίζω ότι φέτος θα έρθουμε στη λύση του δράματος, δηλαδή θα αποκαλυφθούν τα πάντα.\nΝομίζω ότι θα γίνει χαμός, έχει ανοίξει ο ασκός του Αιόλου. Διαβάζοντας τα σενάρια τώρα που μας έρχονται πολύ… μετρημένα πια, ένα ένα, θεωρώ ότι τα τελευταία επεισόδια δεν θα τα ξέρει άνθρωπος, θα μας κλείσουν στο στούντιο μια εβδομάδα…\nΛευτέρης Χαρίτος: Εγώ έχω πει τι πρέπει να γίνει, το έχω πει στην παραγωγή, τους έχω οργανώσει εδώ και τρεις μήνες.\nΤους έχω πει ότι δεν πρέπει να μοιραστεί σε κανέναν, είναι κάτι που θα ξέρουν μόνο τρεις άνθρωποι, ενδεχομένως εσείς, οι περισσότεροι άλλοι ρόλοι θα το πάρουν την ίδια μέρα. Το έχω πει, να ξέρετε, για τα τελευταία 16 επεισόδια. Παρ’ όλα αυτά οι αντοχές σας για τρίτη σεζόν δεν απαντήθηκαν.\nΩστόσο, θα υπάρξει και μια δολοφονία που θα ταράξει τα ήδη ταραγμένα νερά!\nΆγριες Μέλισσες (11/3): Ξεκινάει η δίκη του Βόσκαρη


ΔΥΝΑΤΟΤΗΤΕΣ ΛΙΠΑΝΣΗΣ ΓΙΑ ΚΑΛΛΙΕΡΓΕΙΑ ΛΑΧΑΝΙΚΩΝ ΣΤΗΝ ΠΟΛΗ - Forum του Καλλιεργώ - 2019.kalliergo.gr\nΔΥΝΑΤΟΤΗΤΕΣ ΛΙΠΑΝΣΗΣ ΓΙΑ ΚΑΛΛΙΕΡΓΕΙΑ ΛΑΧΑΝΙΚΩΝ ΣΤΗΝ ΠΟΛΗ\n10 Χρόνια 4 Μήνες πριν\t#1820 από DHMHTRHS\nΔΥΝΑΤΟΤΗΤΕΣ ΛΙΠΑΝΣΗΣ ΓΙΑ ΚΑΛΛΙΕΡΓΕΙΑ ΛΑΧΑΝΙΚΩΝ ΣΤΗΝ ΠΟΛΗ δημιουργήθηκε από DHMHTRHS\nΚαλησπέρα σε όλους..Δυστυχώς μένω Αθήνα και έτσι οι δυνατότητες για καλλιέργεια λαχανικών-κηπευτικών είναι περιορισμένες.Από την άλλη είμαι τυχερός γιατί διαθέτω 2 μεγάλες αυλές 55 τ.μ και 2 μικρά μπαλκόνια που έστω και με ζαρτινιέρες και γλάστρες το παλέυω!Φέτος μέχρι στιγμής έχω βάλει ραπανάκια 2 ποικιλιων,μαιντανό που ο σπόρος ακόμη δεν έχει βγει (2 βδομάδα) και μαρούλια 2 ποικιλιών!Από βδομάδα θα προσπαθήσω για καρότα και φρέσκα κρεμμυδάκια!Αυτό που δεν γνωρίζω είναι αν το χώμα μιας ζαρτινιέρας π.χ είναι ικανό για να συντηρήσει τα λαχανικά μου σε όλη την διάρκεια της ζωής τους ως την συγκομιδή?Ιδιαίτερα αυτά που είναι απαιτητικά σε πλούσια θρεπτικά στοιχεία.Αν απαιτείται λίπανση πότε θα πρέπει να γίνει και τι είδους θα προτείνατε?Κοπριά δεν θέλω να χρησιμοποιήσω γιατί δεν ξέρω τα ζώα που θα την παράγουν τι τρώνε!Τα κοινά χημικά λιπάσματα θέλω να τα αποφύγω γιατί στην ουσία για αυτό καλλιεργώ στις αυλές μου.Δεν γνωρίζω κατά πόσο είναι επιβλαβή κ.α...Αρα αν δεν έχω ξεχάσει κάτι μου έχει απομείνει μόνο το καθαρό οργανικό κομπόστ..Πως γίνεται η λίπανση σε αυτην την περιπτωσή?Απλά το βάζω πάνω από το υπάρχον χώμα??Δεν υπάρχει περίπτωση να κάψω τα φυτά???Το χώμα που χρησιμοποίω είναι χώμα σπορείου 70% μαυρη τυρφη και 30 οργανικό κομπόστ!Συγνώμη αν κούρασα...\n10 Χρόνια 4 Μήνες πριν\t- 10 Χρόνια 4 Μήνες πριν\t#2010 από DHMHTRHS\nΑπαντήθηκε από DHMHTRHS στο θέμα ΔΥΝΑΤΟΤΗΤΕΣ ΛΙΠΑΝΣΗΣ ΓΙΑ ΚΑΛΛΙΕΡΓΕΙΑ ΛΑΧΑΝΙΚΩΝ ΣΤΗΝ ΠΟΛΗ\nΕπανέρχομαι στο θέμα αν και δεν είχε μεγάλη ανταπόκριση\nΜετά από μεγάλο ψάξιμο απευθήνθηκα σε έναν γεωπόνο μέσω του καταστήματος-φυτωρίου που αγοράζω προιόντα.Μετά από μια βδομάδα λοιπόν μου έδωσε ένα βιο-οργανικό λίπασμα όπως γράφει η συσκευασία geo-humus.Αφού διαβάζω λοιπόν στα αγγλικά διαπιστώνω ότι είναι χούμους από την καλιφόρνια κοπρανων αγελάδας που αφομειώνονται από california red worms όπως λέει!Το χρησιμοποιείς τώρα αυτό το πράγμα?Ποιος σου εγγυάται ότι πράγματι είναι βιολογικό?Οι αμερικάνικες αγελάδες δηλαδή τι τρώνε?\nΥπάρχει κάποιος στην αθήνα που καλλιεργεί σε γλάστρες-ζαρτινιέρες και χρησιμοποιεί κάτι συγκεκριμένο?Υπάρχει 100% οργανικό φυτικό κομπόστ σε χώμα ή άλλη μορφή ??\nLast edit: 10 Χρόνια 4 Μήνες πριν by DHMHTRHS.\n10 Χρόνια 4 Μήνες πριν\t#2012 από vasiliki\nΑπαντήθηκε από vasiliki στο θέμα ΔΥΝΑΤΟΤΗΤΕΣ ΛΙΠΑΝΣΗΣ ΓΙΑ ΚΑΛΛΙΕΡΓΕΙΑ ΛΑΧΑΝΙΚΩΝ ΣΤΗΝ ΠΟΛΗ\nΟι αγελαδες στην Αμερικη πρεπει να τρωνε μεταλαγμενη σογια. Γιατι δεν βαζεις χωνεμενη κοπρια?\n10 Χρόνια 4 Μήνες πριν\t#2013 από ΑΝΤΙΓΟΝΗ\nΑπαντήθηκε από ΑΝΤΙΓΟΝΗ στο θέμα ΔΥΝΑΤΟΤΗΤΕΣ ΛΙΠΑΝΣΗΣ ΓΙΑ ΚΑΛΛΙΕΡΓΕΙΑ ΛΑΧΑΝΙΚΩΝ ΣΤΗΝ ΠΟΛΗ\nΛοιπον εμενα απο το φυτωριο μου εδωσαν ενα σκευασμα που λεει οτι ειναι βιολογικη ακτιβοζινη για κηπευτικα και λεει πως ειναι 100/100\nοργανικο λιπασμα τα αποτελεσματα θα τα δουμαι προσεχως\n10 Χρόνια 4 Μήνες πριν\t#2015 από Κράνιος\nΑπαντήθηκε από Κράνιος στο θέμα ΔΥΝΑΤΟΤΗΤΕΣ ΛΙΠΑΝΣΗΣ ΓΙΑ ΚΑΛΛΙΕΡΓΕΙΑ ΛΑΧΑΝΙΚΩΝ ΣΤΗΝ ΠΟΛΗ\nDHMHTRHS, καλησπέρα, καλησπέρα Βασιλική και Αντιγόνη. Είναι μικρός ο κόσμος φίλες μου. Ας βάλω κι εγώ ένα χεράκι γιατί μου αρέσει αυτό που ψάχνει ο Δημήτρης. Τη ταπεινή μου γνώμη.\nDHMHTRHS, έχεις απόλυτο δίκιο.\nΟ λόγος που σου απαντώ είναι η επιμονή σου. Καταλαβαίνω ότι είσαι κάθετος: Θέλεις ό,τι βγάλεις να είναι εκατό στα εκατό καθαρό. Συμφωνώ μαζί σου. Εγώ δεν είμαι τόσο στριμωγμένος όπως είσαι εσύ, κατά την περιγραφή σου. Θα σου πω λοιπόν ό,τι αυτό κάνω, παράγω αρκετούς καρπούς καθαρούς. Δεν έχει σημασία όμως τι κάνω εγώ αλλά τι να συμβουλέψω εσένα. Αυτό εξ άλλου είναι εδώ το θέμα μας.\n1.\tΚατ’ αρχήν δυο πράγματα να ξέρεις. Δεν μπορούμε σήμερα να το πετύχουμε απολύτως αυτό που ζητάμε. Ακόμα και ο τελευταίος χωρικός με δυο κατσίκες, αγοράζει ζωοτροφές που δεν ξέρει από πού προέρχονται. Η χωνεμένη κοπριά όμως είναι το καλύτερο που θα βρεις για τα φυτά σου. Εδώ συμφωνώ με τη vasiliki, (Βασιλική, έτσι δεν είναι φίλη μου τ’ όνομά σου; Να σε λέω Βασιλική; )Βρες χωνεμένη κοπριά από κατσίκες, γιδοφούσκι το λένε οι χωρικοί, και βάλε. Να το βάζεις λίγο λίγο και να το ποτίζεις. Είναι η τέλεια τροφή για τα φυτά. Θα σου πουν ότι έχει μύκητες κι άλλα τέτοια. Μάλλον λένε αλήθεια, αλλά και τι μ’ αυτό; Θα πρέπει να συμβιβαστείς. Αν έχεις κάποια απώλεια να το θεωρήσεις φυσιολογικό. Για να φας καθαρές τροφές θα έχεις και μερικές απώλειες. Αυτό πρέπει να το αποδεχτείς. Αλλιώς αρχίζουμε το τροπάρι με τα φάρμακα και όλες αυτές τις αηδίες. Αντιγόνη, είναι η άποψή μου.\n2.\tΤο χώμα που περιγράφεις θυμίζει εργαστήριο κι εξωγήινες καταστάσεις. Αυτό δεν είναι καθόλου κατάλληλο για να τραφούν τα φυτά. Πληρεί όλες τις προδιαγραφές σαν στήριγμα για τα φυτά, ένας τόπος να σταθούν, έχει μόνον μηχανικές ιδιότητες. Στο χώμα αυτό οι ρίζες του φυτού μπορούν να απλωθούν εύκολα, να μεγαλώσουν ανεμπόδιστα. Αυτό μόνο και τίποτ’ άλλο. Είναι ένα αναπαυτικό κρεβατάκι για να μεγαλώσουν μαμόθρεφτα φυτά. Γιατί το πουλάνε; Μα είναι χρήσιμο! Δεν είναι όμως ικανό να θρέψει τα βιολογικά φυτά που θέλεις να μεγαλώσεις εσύ. Σ’ αυτό το χώμα τα φυτά δε βρίσκουν τίποτα, μόνο το νερό που θα τους δίνεις! Θα πρέπει λοιπόν να τους ρίχνεις λιπάσματα, δηλαδή φαγητό! Γι αυτό το έχουν κατασκευάσει αυτό το χώμα! ΚΙ ΑΦΟΥ ΔΕ ΘΕΛΟΥΜΕ ΝΑ ΡΙΧΝΟΥΜΕ ΛΙΠΑΣΜΑΤΑ; Είπα κι εγώ όχι στα λιπάσματα. Κράτα το χώμα, όμως πρέπει να το εμπλουτίσεις με γιδοφούσκι που είπαμε παραπάνω.\n3.\tΚαι πάλι όμως δεν φτάνει. Τα φυτά σου χρειάζονται ιχνοστοιχεία, ελαχιστότατες ποσότητες ουσιών, που βρίσκονται στο χώμα το κανονικό, το κοινό χώμα, το χώμα της ελληνικής γης. Βεβαίως δεν είναι κι αυτό πάντα κατάλληλο. Θα έχεις δει τόσες παραλλαγές σε χρώμα που έχουν τα χώματα από τόπο σε τόπο. Τι πρέπει να προσέξεις; Μη βάλεις τέτοιο χώμα που θα σου χαλάσει τις υπέροχες μηχανικές ιδιότητες που έχει το χώμα που ήδη έχεις, εκείνο το αγοραστό. Μη βάλεις πχ χώμα που είναι σκέτος πηλός, απ’ αυτόν που χρησιμοποιούν για να φτιάχνουν πήλινα, κεραμίδια και τούβλα! Αυτό έχει την εξής μηχανική ιδιότητα: όταν στεγνώνει κάνει χαραγματιές και γίνεται σκληρό σαν πέτρα. Με τέτοιο χώμα φτιάχνουν υπέροχα χωμάτινα σπίτια. Κάνε αναζήτηση γράφοντας «σπίτια από χώμα» να δεις πόσα θα μάθεις για αυτό το χώμα. Εγώ αναγκαστικά καλλιεργώ σε τέτοιο χώμα, στο διπλανό οικόπεδο, στην άκρη της πόλης των Πατρών, αλλά είμαι αυτό που λέμε παλιά καραβάνα, δε χαμπαριάζω. Αλλά ας έρθουμε πάλι σε σένα.\nΣου στέλνω το μήνυμα, αλλά συνεχίζω. Διάβασε αυτά, και σου στέλνω κι άλλα, για να προλάβω. Σε κατάλαβα απελπισμένο λίγο. Όχι. Εγώ σε είχα διαβάσει αλλά δεν είχα χρόνο να σου απάντήσω. Ανδρέας\n10 Χρόνια 4 Μήνες πριν\t#2016 από DHMHTRHS\nΑντιγόνη αν λέμε για το ίδιο σκεύασμα στο τετράγωνο κουτάκι για να μην λέμε και εταιρίες ψάξτο λίγο...Και εγώ το είχα επιλέξει αρχικά αλλά μιλώντας με τον γεωπόνο το απέφυγα.Μου είπε ότι περιέχει μέχρι και ζωική ύλη θρυμματισμένη κατά την διάρκεια της παρασκευής(κόκκαλα κ.α) και μου ήρθε κάπως.Φυσικά δεν ξέρω αν είναι αλήθεια αλλά όπως και να το κάνουμε γεωπόνος είναι...Γενικά πάντως μου είπε ότι είναι πολύ καλό προιόν και με μεγάλη απορρόφηση από τα φυτά.\nΒασιλική δεν θέλω κοπριά γιατί δεν έχω κάποιον που να ξέρω τι ταίζει τα ζώα του.Τωρα θα μου πεις ξέρεις γενικότερα τι τρως και θα έχεις δίκιο.Αλλά προσπαθώ...\n10 Χρόνια 4 Μήνες πριν\t#2017 από Κράνιος\n4.\tΚαι πάλι δε στα είπα όλα για το χώμα. Το καλύτερο χώμα είναι αυτό που οι γεωργοί το λένε γ ό ν ι μ ο . Εύφορο. Οι παλιοί το έλεγαν χ ο ύ μ α . Οι γεωπόνοι το λένε χ ο ύ μ ο . Προφανώς οι γεωπόνοι πήραν τη λέξη από τους γεωργούς. Γράψε τη λέξη χούμο στην αναζήτηση και θα βρεις πολλά. Από τη Βικιπαίδεια, την ελεύθερη εγκυκλοπαίδεια: «Χούμος ονομάζεται (Scheflen 1956) το σύνολο της οργανικής ύλης η οποία βρίσκεται στα επιφανειακά στρώματα του εδάφους και η οποία υποβάλεται σε συνεχείς διεργασίες αποσύνθεσης και σύνθεσης νέων ουσιών. Ο χούμος δημιουργείται από τα φύλλα και τις βελόνες που πέφτουν κάθε χρόνο, τα υπολείμματα κλαδιών και ριζών καθώς και από τα απορρίμματα και υπολείμματα των ζωικών οργανισμών. Την αποσύνθεση των υπολειμμάτων αυτών αναλαμβάνουν διάφοροι μικροοργανισμοί και βακτηρίδια.» Και η φωτογραφία από τη Βικιπαίδεια.\n5.\tΌπως βλέπεις στη φωτογραφία το χώμα από ένα σημείο και κάτω δεν είναι χούμο! Δεν είναι χούμα! Έχει χρήσιμες ουσίες για τα φυτά, ιχνοστοιχεία, μέταλλα πχ, όμως καταλαβαίνεις τώρα τη διαφορά. Το χώμα από ένα σημείο και κάτω το λέω εγώ νεκρό! Με την ευκαιρία σου λέω ότι και το χώμα αυτό που αγόρασες είναι νεκρό!\n10 Χρόνια 4 Μήνες πριν\t#2018 από DHMHTRHS\nΑντρέα ,αν μου επιτρέπεις φυσικά να σε προσφωνώ με το ονομά σου,σε παρακολουθώ σε διάφορα θέματα και στα περισσότερα συμφωνούμε.Σε όσα μου έγραψες έως τώρα έχεις απόλυτο δίκιο και το έχω ψάξει και προς τα εκεί.Η φύση δεν αντιγράφεται και ξέρω ότι και να κάνω δεν πάυει να δημιουργώ σε ένα μολυσμένο περιβάλλον από ρύπους και άλλα πολλά.Όσο τέλεια και αν προσπαθώ να δημιουργησω συνθήκες ποτέ δεν θα είναι λαχανικά εξοχής.Απλά δεν τα παρατάω και πάντα θέλω να ψάχνω και να μαθαίνω..να μην καταπίνω αμάσητο ότι μου λέει ο ιδιοκτήτης ενός φυτωρίου ή κάποιος άλλος.Το ερωτημα που μου δημιουργείται για κάποια σκευάσματα είναι πως και κάτω από ποια κριτήρια παίρνουν την σφραγίδα του ΔΗΩ?Θα το ψάξω πάντως αυτό...\n10 Χρόνια 4 Μήνες πριν\t#2019 από DHMHTRHS\nΤο έχω ψάξει για το χούμο και τελικά μετά από πολλές ώρες έρευνας κατέληξα ότι όσα έχουμε κάνει στη φύση τα πληρώνουμε και με το παραπάνω..Για το ζωικό χούμο εξήγησα παραπάνω,για το φυτικό κομπόστ που το θεωρούσα το καλύτερο τελικά είναι μόνο αν κάνεις εσύ την κομποστοποίηση.Οι μεγάλες εταιρίες μαζέυουν τουλάχιστον στην Ελλάδα υπολοίματα από βαμβάκι,καπνό,καλαμπόκι κ.α μέσα από μία ειδική μηχανή και οξυγονόνονται,στοιβάζονται σε σωρούς και δημιουργώντας κατάλληλες συνθήκες γίνεται η κομποστοποίηση.Βέβαια αν προηγουμένως η καλλιέργεια είχε ψεκαστεί με φάρμακα για ασθένειες,μεγαλύτερη παραγωγή κ.α είναι αδιάφορο για αυτούς.Δηλαδή αν στο σπίτι μου είχα μηχανή κομποστοποίησης και πέταγα μέσα φύλλα από ένα φυτό που πριν το είχα ψεκάσει με ένα δηλητήριο π.χ για μια ασθένεια που είχε, το προιόν θα ήταν 100% καθαρό φυτικό κομπόστ χωρίς αυτές τις χημικές ουσίες??? Για την κοπριά ποτέ δεν ξέρεις τι έχουν φάει τα ζωα μιας και τώρα λόγω υπερπαραγωγής είναι περισσότερο μαντρωμένα και ταισμένα με αμφιβόλου προέλευσης τροφές παρά έξω στα βουνά και τα χωράφια!!Αρα το συμπέρασμα είναι ένα:ΗΡΘΕ Η ΩΡΑ ΝΑ ΠΛΗΡΩΣΟΥΜΕ ΓΙΑ ΟΛΑ ΟΣΑ ΕΧΟΥΜΕ ΚΑΝΕΙ.ΠΑΡΙΣΤΑΝΟΥΜΕ ΤΟΥΣ ΘΕΟΥΣ ΚΑΙ ΑΝΕΒΑΣΑΜΕ ΤΑΧΑ ΤΟ ΒΙΩΤΙΚΟ ΜΑΣ ΕΠΙΠΕΔΟ ΔΗΛΗΤΗΡΙΑΖΟΝΤΑΣ ΤΑ ΣΩΜΑΤΑ ΚΑΙ ΤΙΣ ΨΥΧΕΣ ΜΑΣ.\n10 Χρόνια 4 Μήνες πριν\t#2020 από Κράνιος\n6.\tΑν πάρεις χώμα από μια εκσκαφή, εκεί που η τσάπα βγάζει θεμέλια για κτίριο, ή σκάβουν σε βάθος για να κάνουν οποιοδήποτε έργο, αυτό είναι νεκρό. Θα χρειαστεί πολλά χρόνια για να γίνει γόνιμο, να ζωντανέψει. Αν πάρεις χώμα από ένα σημείο που ένα ποτάμι ξεβράζει μαλακό χώμα, όχι πέτρες και χαλίκι σκέτο, τότε έχεις πάρει το καλύτερο. Βέβαια πρόσεχε τη μηχανική του λειτουργία. Ένας γεωργός με κάποια ηλικία, θα μπορούσε να σου υποδείξει τέτοιο χώμα. Έχω πάρα πολλές φορές κουβαλήσει τσουβαλάκια, κουβάδες κτλ με το αυτοκινητό μου, τέτοια χώματα.\n7.\tΜπορείς να πάρεις χώμα και σε μια μάντρα, υπάρχουν μάντρες που πουλάνε χώμα για ζαρντινιέρες. Σ’ αυτή την περίπτωση 99 στα 100 θα την πατήσεις! Εκεί πουλάνε χώμα από εκσκαφές! Νεκρό χώμα. Και έχω καταλάβει ότι δεν το καταλαβαίνουν. Κοιτάζουν μόνο τις μηχανικές του ιδιότητες. Σου λένε είναι μαλακό, δε σβολιάζει, δε γίνεται πέτρα κτλ., κι έχουν κατά ένα μέρος δίκιο! Σε τέτοιο χώμα χρειάζεται να ρίχνεις συνέχεια λιπάσματα με τις οδηγίες γεωπόνου, και είναι η περίπτωση που θέλεις να αποφύγεις. Έτσι δεν είπαμε;\nΩραία. Διάβασα τι μου γράφεις. Πρόσεξέ με λίγο. Όπως εσύ έτσι κι εγώ προσπαθώ να ξεφύγω. Για το μολυσμένο περιβάλλον θα σου πώ: Πρόσεξε τι χώμα έχουν τα φυτά σου κι έχεις πετύχει το καλύτερο! Ο αέρας στην πόλη δεν τα πειράζει τόσο που φοβάσαι τα φυτά! Να σκεφτείς ότι το διοξείδιο του άνθρακα που για μας είναι τόσο τρομακτικό, είναι τροφή για τα φυτά! Διάβασε τι είναι η φωτοσύνθεση των φυτών και θα δεις. Τρώνε διοξείδιο, καθαρίζουν το περιβάλλον και φτιάχνουν οργανική ύλη. Θυμίσου ότι η οργανική χημεία ασχολείται μόνο με τις ενώσεις του άνθρακα, πλην των καταραμένων οξειδίων του! Απλά στο θυμίζω. Απλά τα φυτά δε μπορούν να ζήσουν κανονικά τρώγοντας μόνο διοξείδιο! Θέλουν και τροφές που παίρνουν με τις ρίζες τους.\nΘα άκουσες ήδη, κάπου μάλιστα το αναφέρεις, ότι το λίπασμα αυτό ή εκείνο έχει μεγάλη διαλυτότητα στο νερό! Λοιπόν, μεγάλη διαλυτότητα σημαίνει ότι το φυτό θα το φάει αμέσως, πριν μπορέσει ν' ανεβάσει το ιχνοστοιχεία, κι ένα σωρό άλλες ουσίες, που είναι λιγότερο ή και ελάχιστα υδατοδιαλυτές και βαριές! Έτσι το φυτό γίνεται παχύσαρκο, πολύ τρυφερό κι ευαίσθητο, μαμόθρεφτο δεν είπα πιο πάνω; κάτι τέτοιο. Είναι αυτό που λένε φορτσαρισμένο, έτοιμο να καταρρεύσει στην πρώτη δυσκολία που θα συναντήσει στη ζωή του! Αυτό το φυτό δεν είναι βιολογικό, και σου λέω με βεβαιότητα ότι αν φάμε τον καρπό ή τα φύλα του, θα αποχτήσουμε τα ελαττώματά του.\nΝομίζω ότι σου έγραψα πολλά. Σου προτείνω επίσης να ταΐζεις τα φυτά σου κομπόστ. Κι εδώ στο kalliergo υπάρχουν θέματα και συζητήσεις για το κομπόστ. Θα το φτιάχνεις στο σπίτι σου πολύ εύκολα. Βρες και διάβασε σχετικά.\nΚαλή σου νύχτα Δημήτρη φίλε μου. Ανδρέας


Έφυγε απο τη ζωή ο σπουδαίος Νάνος Βαλαωρίτης - oraiokastro 24 Η ενημέρωση δεν έχει ώρα\nΑνατροπή σκάφους σε την Επανομή – Διάσωση 2 ατόμων\nΑρχική Real life Έφυγε απο τη ζωή ο σπουδαίος Νάνος Βαλαωρίτης\nΈφυγε απο τη ζωή ο σπουδαίος Νάνος Βαλαωρίτης\n13 Σεπτεμβρίου 2019, 1:42 μμ\nΣε ηλικία 98 ετών έφυγε από τη ζωή ο Έλληνας ποιητής, πεζογράφος, δοκιμιογράφος και θεωρητικός της λογοτεχνίας Νάνος Βαλαωρίτης.\nΟ Νάνος (Ιωάννης) Βαλαωρίτης (5 Ιουλίου 1921 – 13 Σεπτεμβρίου 2019) ήταν Έλληνας ποιητής, πεζογράφος, δοκιμιογράφος και θεωρητικός της λογοτεχνίας.\nΓεννήθηκε στη Λωζάνη, στην Ελβετία και ήταν δισέγγονος του ποιητή Αριστοτέλη Βαλαωρίτη. Από την μητέρα του ήταν εγγονός του εφοπλιστή και πολιτευτή των Σπετσών Ιωάννη Λεωνίδα. Σπούδασε νομικά, φιλολογία (αγγλική και γαλλική) στα πανεπιστήμια των Αθηνών, Λονδίνου, και Σορβόνης.\nΓεννήθηκε στην Λωζάννη, στην Ελβετία και ήταν γιος του Διπλωμάτη Κωνσταντίνου Βαλαωρίτη, γιου του Ιωάννη Α. Βαλαωρίτη. Έγραφε από νέος — πρωτοδημοσιεύει στα Νέα Γράμματα το 1939. Το 1944 δραπετεύει απ’ την γερμανοκρατούμενη Ελλάδα μέσω του Αιγαίου στην Τουρκία, από εκεί στη Μέση Ανατολή και τελικά στην Αίγυπτο όπου συναντάει τον Σεφέρη ο οποίος υπηρετούσε την εξόριστη ελληνική κυβέρνηση ως γραμματέας της ελληνικής πρεσβείας στο Κάιρο. Το 1944 μετά από προτροπή του Σεφέρη ο Βαλαωρίτης ταξιδεύει στο Λονδίνο για να βοηθήσει στην ανάπτυξη λογοτεχνικών δεσμών μεταξύ Ελλάδας και Βρετανίας. Συναντά τους Τ.Σ. Έλιοτ, Γ.Χ. Όντεν, Ντύλαν Τόμας και εργάζεται για τον Λούις ΜακΝις στο BBC. Εκτός από τη μελέτη αγγλικής λογοτεχνίας στο πανεπιστήμιο του Λονδίνου, κάνει και μεταφράσεις (στα αγγλικά) Ελλήνων μοντερνιστών ποιητών, μεταξύ των οποίων του Ελύτη και του Εμπειρίκου. Το 1947 εκδίδει την Τιμωρία των Μάγων, την πρώτη του ποιητική συλλογή, στο Λονδίνο. Από το 1954 μέχρι το 1960 συμμετέχει στην ομάδα των σουρεαλιστών του Παρισιού. Στο Παρίσι γνώρισε την μελλοντική (1960) σύζυγό του, την Αμερικανίδα Μαρί Γουίλσον (1922-2017).\nΤο 1960 επιστρέφει στην Ελλάδα, και ανάμεσα 1963 και 1967 είναι ο εκδότης και διευθυντής του λογοτεχνικού περιοδικού Πάλι. Όταν η χούντα έρχεται στην εξουσία το 1967, νιώθει πως δεν έχει άλλη επιλογή παρά να αυτοεξοριστεί, έτσι το 1968 ταξιδεύει στις ΗΠΑ όπου και διδάσκει συγκριτική λογοτεχνία και δημιουργικό γράψιμο στο πανεπιστήμιο του Σαν Φρανσίσκο, μια θέση που κράτησε για 25 χρόνια. Το 1983 βραβεύεται με το Α’ Κρατικό Βραβείο Ποίησης για τη συλλογή του Μερικές γυναίκες (ενώ είχε αρνηθεί ανάλογη βράβευση το 1958. Το 1976 είχε επίσης αρνηθεί την πρόταση να γίνει αντεπιστέλλον μέλος της Ακαδημίας Αθηνών). Το Δεκέμβριο του 2009 του απονεμήθηκε το Μεγάλο Βραβείο Λογοτεχνίας για το σύνολo του έργου του.\nΤο 2009 προκλήθηκαν αντιδράσεις όταν άφησε να εννοηθεί ότι στηρίζει ανοιχτά τον ΣΥΡΙΖΑ ,κάτι που αργότερα διέψευσε ο ίδιος με επίσημες δηλώσεις του.Προηγουμένως είχε ταχτεί με το κόμμα των Οικολόγων Πράσινων.\nΠροηγούμενο άρθροΤα σημαντικότερα γεγονότα Σαν Σήμερα\nΕπόμενο άρθροΈρχονται τροχονομικοί έλεγχοι στο Ωραιόκαστρο\n11 Ιουλίου 2020, 8:33 μμ


Σύλληψη 2 αλλοδαπών που προωθούσαν στο εσωτερικό της χώρας 6 μη νόμιμους μετανάστες | ENA CHANNEL\nΣύλληψη 2 αλλοδαπών που προωθούσαν στο εσωτερικό της χώρας 6 μη νόμιμους μετανάστες\nΑΣΤΥΝΟΜΙΚΑ ΕΠΙΚΑΙΡΑ — 18 Ιουλίου 2013\nΣυνελήφθησαν το μεσημέρι και το βράδυ της Τετάρτης , στην ευρύτερη περιοχή της Αλεξανδρούπολης, από αστυνομικούς της Ειδικής Ομάδας Δίωξης Λαθρομετανάστευσης του Τμήματος Συνοριακής Φύλαξης Τυχερού και της Ομάδας ΔΙ.ΑΣ., της Αστυνομικής Διεύθυνσης Αλεξανδρούπολης, δύο (2) αλλοδαποί διακινητές, υπήκοοι Συρίας, ηλικίας 20 και 21 ετών, οι οποίοι προωθούσαν στο εσωτερικό της Χώρας έξι (6) μη νόμιμους μετανάστες. Τρεις (3) από τους διακινούμενους ήταν υπήκοοι Πακιστάν, δύο (2) υπήκοοι Ιράκ και ένας (1) υπήκοος Συρίας. Ειδικότερα, μετά από κατάλληλη αξιοποίηση πληροφοριών, αστυνομικοί της Ειδικής Ομάδας Δίωξης Λαθρομεταναστών, εντόπισαν δύο (2) Ι.Χ.Ε. αυτοκίνητα να κινούνται στην Εγνατία Οδό και επιχείρησαν να τα ελέγξουν, πραγματοποιώντας σήμα στάσης στους οδηγούς τους. Οι δύο οδηγοί δεν συμμορφώθηκαν στις υποδείξεις των αστυνομικών και ανέπτυξαν ταχύτητα, προκειμένου να αποφύγουν τον έλεγχο. Άμεσα οργανώθηκε επιχείρηση, κατά την διάρκεια της οποίας, τους παραπάνω αστυνομικούς συνέδραμαν, αστυνομικοί της Ομάδας ΔΙ.ΑΣ., αξιωματούχοι του FRONTEX από Αυστρία και αστυνομικός σκύλος. Στα πλαίσια της αστυνομικής επιχείρησης, αρχικά συνελήφθη, στην πόλη της Αλεξανδρούπολης, ο 21χρονος διακινητής, ο οποίος, όπως διαπιστώθηκε, προωθούσε στην ενδοχώρα με το ένα Ι.Χ.Ε. αυτοκίνητο τρεις (3) μη νόμιμους μετανάστες. Στη συνέχεια, το ίδιο βράδυ, εντοπίστηκαν, σε αγροτική περιοχή της Αλεξανδρούπολης και συνελήφθησαν, ο 20χρονος διακινητής με τους άλλους τρεις (3) μη νόμιμους μετανάστες, οι οποίοι είχαν εγκαταλείψει το δεύτερο όχημα, σε παρκινγκ της Εγνατίας Οδού και είχαν τραπεί πεζή σε φυγή, προκειμένου να διαφύγουν τη σύλληψη. Από την αστυνομική έρευνα που ακολούθησε, προέκυψε ότι τα δύο (2) Ι.Χ.Ε. αυτοκίνητα, είχαν κλαπεί πριν από ένα μήνα περίπου, από περιοχές της Αττικής. Συνολικά κατασχέθηκαν:\n• Τρία (3) κινητά τηλέφωνα Οι συλληφθέντες θα οδηγηθούν στην κα. Εισαγγελέα Πρωτοδικών Αλεξανδρούπολης, ενώ την προανάκριση ενήργησε το Τμήμα Συνοριακής Φύλαξης Τυχερού Αλεξανδρούπολης.\nΣύλληψη 2 ημεδαπών για χρήση και κατοχή ναρκωτικών\nΣυνελήφθησαν το μεσημέρι της Τετάρτης, στην Αλεξανδρούπολη, από αστυνομικούς του Τμήματος Δίωξης Ναρκωτικών Αλεξανδρούπολης, δύο ημεδαποί, μία 21χρονη και ένας 33χρονος, για κατοχή ναρκωτικών. Συγκεκριμένα, σε έλεγχο που πραγματοποίησαν οι αστυνομικοί, με τη συνδρομή αστυνομικού σκύλου, εντόπισαν:\n• Στην κατοχή του 33χρονου μία (1) νάιλον συσκευασία με ακατέργαστη κάνναβη, βάρους 107 γραμμαρίων.\n• Στην τσάντα της 21χρονης, επιμελώς κρυμμένη – ραμμένη στον πάτο, μία (1) νάιλον συσκευασία με ακατέργαστη κάνναβη, βάρους 31 γραμμαρίων. Συνολικά κατασχέθηκαν δύο (2) νάιλον συσκευασίες με ακατέργαστη κάνναβη, συνολικού βάρους 138 γραμμάριων. Οι συλληφθέντες θα οδηγηθούν στους αρμόδιους Εισαγγελείς. Νεαροί αγοράζουν αλκοολούχα από τα περίπτερα και πάνε στα μπαρ\nΝέα εξόρμηση για τον εντοπισμό κατανάλωσης αλκοόλ από ανήλικους πραγματοποίησε η Αστυνομική Διεύθυνση Ξάνθης, τις προηγούμενες μέρες.\nΣυνεργείο με άνδρες και γυναίκες της Ασφάλειας βγήκε κατά τις βραδινές ώρες και έλεγξε περίπου 10 καφέ μπαρ της πόλης για την περίπτωση διάθεση οινοπνευματωδών ποτών σε ανήλικους πελάτες.\nΑπό τον έλεγχο εντοπίστηκε μία παράβαση, η οποία και καταγράφηκε. Όμως από τους κύκλους των ιδιοκτητών καφέ μπαρ αλλά και από τους υπεύθυνους της Αστυνομίας, εντοπίζεται ένα παράλληλο και μεγάλο πρόβλημα με την διάθεση οινοπνευματωδών σε ανήλικους από τα ψιλικατζίδικα και παντοπωλεία που βρίσκονται δίπλα στα μπαρ .\nΟι νεαροί –και για οικονομικούς λόγους- προμηθεύοονται αλκοόλ από τα παρακείμενα ψιλικατζίδικα και καταλήγουν στα μπαρ είτε κρατώντας τα ποτά που έχουν πάρει από δίπλα, είτε ήδη σε κατάσταση μέθης. Από τους εμπλεκόμενους γίνεται λόγος για την ανάγκη να υπάρξει μια συντονισμένη σύσταση των συλλογικών οργάνων των επαγγελματιών, προκειμένου να ελέγχεται στα ψιλικατζίδικα η διάθεση αλκοόλ σε ανηλίκους.\nΣύλληψη 51χρονος για πώληση λαθραίων τσιγάρων στη λαϊκή του Ευλαλου Συνελήφθη το πρωί της Τρίτης στο Εύλαλο, από αστυνομικούς του Αστυνομικού Σταθμού Ευλάλου της Αστυνομικής Διεύθυνσης Ξάνθης, 51χρονος ημεδαπός, για κατοχή και εμπορία λαθραίων τσιγάρων.\nΕιδικότερα, οι αστυνομικοί εντόπισαν τον 51χρονο σε χώρο διεξαγωγής λαϊκής αγοράς, να κατέχει και να διαθέτει προς πώληση, 530 πακέτα τσιγάρων, για τα οποία δεν έχουν καταβληθεί στο δημόσιο οι ανάλογοι φόροι και δασμοί.\nΚατασχέθηκαν τα παραπάνω πακέτα τσιγάρων. Ο συλληφθείς οδηγήθηκε στην κα. Εισαγγελέα Πλημμελειοδικών Ξάνθης.\nΗλικιωμένος μελισσοκόμος έχασε την ζωή του στις Φερρες Έβρου\nΝεκρός εντοπίστηκε χθες το απόγευμα ένας ηλικιωμένος άντρας στην ευρύτερη περιοχή των Φερρών. Επρόκειτο για έναν 86χρονο, ο οποίος είχε πάει να δει τα μελίσσια, που διατηρούσε. Ωστόσο γύρω στις 19:30 βρέθηκε το άψυχο σώμα του στο χωρο, όπου είχε εκδηλωθεί και πυρκαγιά.\nΣύμφωνα με πληροφορίες, ο άτυχος άντρας βρέθηκε με το καπνιστήρι στο κεφάλι. Στο σημείο έσπευσε πυροσβεστική δύναμη προκειμένου να κατασβέσει τη φωτιά ενώ ο ηλικιωμένος είχε ήδη χάσει τη ζωή του.\nΝα σημειωθεί ότι ακόμα δεν μπορεί να διευκρινιστεί η αιτία θανάτου, καθώς ο 86χρονος αντιμετώπιζε και προβλήματα με την καρδιά κι επομένως δεν μπορεί να αποκλειστεί κανένα ενδεχόμενο προς το παρόν.


Δεν θα συνεχιστεί η Γ' Εθνική και τα τοπικά πρωταθλήματα | SPORTIN\nΔεν θα συνεχιστεί η Γ' Εθνική και τα τοπικά πρωταθλήματα\nΚυριακή, Απρίλιος 26, 2020 - 9:02μμ\nΣίγουρη τη συμμετοχή του στο πρωτάθλημα της Γ' Εθνικής της επόμενης περιόδου μπορεί να θεωρεί ο Παναιγιάλειος, καθώς οι εξελίξεις για την τύχη των πρωταθλημάτων τρέχουν.\nΣύμφωνα με πληροφορίες το μόνο που απομένει να ανακοινωθεί είναι η οριστική διακοπή της Γ' Εθνικής και των ερασιτεχνικών. Ας τα πάρουμε όμως ένα - ένα.\nΣΤΗ Γ' ΕΘΝΙΚΗ το πιθανότερο είναι ότι θα ανέβουν οι 8 πρωταθλητές των Ομίλων και θα υποβιβαστούν οι ομάδες που απέχουν πάνω από πέντε βαθμούς από τη γραμμή του υποβιβασμού. Οσον αφορά δηλαδή τον 7ο Ομιλο, θα υποβιβαστούν Πανγυθεατικός, Ολυμπιακός Ζαχάρως, Πανηλειακός, Παναργειακός και θα ανέβει ο Αστέρας Βλαχιώτη στο Φούτμπολ Λιγκ.\nΤούτο σημαίνει ότι Διαγόρας και Θύελλα Πατρών παραμένουν στη Γ' Εθνική. Δημιουργείται, έτσι, ένα νέο πρωτάθλημα με περισσότερους Ομίλους ή τους ίδιους, αλλά με περισσότερες ομάδες.\nΣΤΑ ΕΡΑΣΙΤΕΧΝΙΚΑ ΠΡΩΤΑΘΛΗΜΑΤΑ και συγκεκριμένα στην ΕΠΣ Αχαΐας που μας ενδιαφέρει περισσότερο. Επειδή (μέχρι στιγμής), η Ενωση θα πρέπει να δώσει έναν πρωταθλητή, αυτός θα είναι ο Παναιγιάλειος, ο οποίος έχει συγκεντρώσει τους περισσότερους βαθμούς στο πρωτάθλημα.\nΑν σε περίπτωση χρειαστεί και δεύτερη ομάδα να συμπληρώσει τον αριθμό στη Γ' Εθνική, τότε αυτή θα είναι η Αχαϊκή. Αναφορικά με τον υποβιβασμό, η ΕΠΣΑ θα το δει πιο προσεκτικά και θα αποφασίσει σε συνάρτηση με την προκήρυξη που θα τροποποιηθεί.\nΣΤΟ ΚΥΠΕΛΛΟ ΕΡΑΣΙΤΕΧΝΩΝ υπάρχει θέμα. Στην Αχαΐα είχαμε φτάσει μέχρι την προημιτελική φάση και τα ζευγάρια ήταν Παναιγιάλειος - Αρης, Κεραυνός - Θύελλα Πατρών, Αχαϊκή - Διαγόρας και Δόξα Παραλίας - Ατρόμητος. Οι πληροφορίες μας λένε ότι κυπελλούχος θα στεφθεί η ομάδα που συμμετέχει σε μεγαλύτερη Κατηγορία και η οποία έχει συγκεντρώσει τους περισσότερους βαθμούς.\nΣτην περίπτωσή μας, οι ομάδες μεγαλύτερης Κατηγορίας είναι ο Διαγόρας και η Θύελλα. Η τελευταία έχει 29 βαθμούς, η ομάδα των Βραχνεΐκων 28, όμως ο Διαγόρας έχει έναν αγώνα λιγότερο. Τι θα ισχύει; Θα αναδειχθεί από την υπάρχουσα βαθμολογία; Αν ναι, τότε η Θύελλα θα στεφθεί κυπελλούχος!\nΜΠΟΡΕΙ ΝΑ ΣΑΣ φαίνονται λίγο περίεργα όλα αυτά, αλλά περίεργη είναι η κατάσταση που ζούμε, οπότε με περίεργο τρόπο θα λυθούν τα θέματα στον αθλητικό χώρο. Για όλα αυτά που διαβάσατε παραπάνω, υπάρχει ήδη μια πρώτη ανεπίσημη ενημέρωση από τις Ενώσεις προς την ΕΠΟ και το αντίστροφο. Είναι το επικρατέστερο σενάριο για όλες τις ερασιτεχνικές Κατηγορίες, χωρίς να αποκλείονται επιμέρους λύσεις μέχρις 28 Απριλίου, που θα συνεδριάσει η ΕΕ της Ομοσπονδίας.\nΑΜΕΣΩΣ ΜΕΤΑ το ξεκαθάρισμα που θα κάνει η ΕΠΟ στη Γ' Εθνική, θα πρέπει να δει στο α' μισό του Αυγούστου πόσες ομάδες θα δηλώσουν συμμετοχή στην Κατηγορία, γιατί ωραία είναι τα σχέδια, αλλά δεν έχει ... εκπτώσεις δεν θα κατέβουν ούτε οι μισές ομάδες.\nΧΘΕΣ ΚΑΤΑΤΕΘΗΚΕ στη Βουλή από τον Λευτέρη Αυγενάκη η τροπολογία για τον τρόπο ολοκλήρωσης των αθλητικών διοργανώσεων της περιόδου 2019-20. Με την τροπολογία δίνεται η δυνατότητα στις αθλητικές ομοσπονδίες και Ενώσεις, να τροποποιήσουν με αποφάσεις του διοικητικού συμβουλίου ή της εκτελεστικής επιτροπής τις προκηρύξεις των πρωταθλημάτων τους για την τρέχουσα αγωνιστική περίοδο (2019-20) ανοίγοντας τον δρόμο για αναδιαρθρώσεις.\nΗ διάταξη προβλέπει ότι «επιτρέπεται η κατ΄εξαίρεση τροποποίηση, με άμεση ισχύ, των κανονισμών διάρθρωσης, οργάνωσης και διεξαγωγής όλων των πρωταθλημάτων, ομαδικών και ατομικών αθλημάτων, σε επαγγελματικό ή ερασιτεχνικό επίπεδο, καθώς και των σχετικών προκηρύξεων.\nΟι τροποποιήσεις που θα αποφασιστούν από τα αρμόδια όργανα της κάθε ομοσπονδίας ή διοργανώτριας αρχής, δεν απαιτείται να επικυρωθούν από γενική συνέλευση. Σημειώνεται ότι η διάταξη αυτή ισχύει αποκλειστικά για την τρέχουσα αγωνιστική περίοδο».


... μετά τους εκδότες εφημερίδων και περιοδικών ήλθε η ώρα της Μεγάλης Ανατριχίλας και στους εκδότες βιβλίων.\nΗ πρώτη απ' ευθείας συμφωνία ενός συγγραφέα με την Amazon είναι γεγονός.\nΟ Stephen Covey είναι ο πρώτος αμερικανός συγγραφέας που πούλησε τα ψηφιακά δικαιώματα δύο νέων βιβλίων του στο μεγαλύτερο διαδικτυακό βιβλιοπωλείο παρακάμπτοντας τον εκδοτικό του οίκο.\n>Amazon deal to shake up publishing\nΒιβλία Κάτι αλήθεια συμβαίνει εδώ… books Internet\nGreek Rider 16 Δεκεμβρίου 2009 - 4:19 μ.μ.\nΝα αναφέρω ότι ο Steven Covey είναι ένας πολύ επιτυχημένος συγγραφέας βιβλίων εκλαικευμένου management και έχει ειδικές συμφωνίες με το εκπαιδευτικό σύστημα στις ΗΠΑ αφού έχει πάρει σβάρνα όλα τα σχολεία (κυρίως τα δημοτικά και νηπιαγωγεία) όπου του κάνουν υποδοχές με μεγάλες τιμές και σημαιοστολισμούς.\nΔιδάσκει σε αυτές τις ομιλίες του στους μικρούς μαθητές πώς μπορούν να γίνουν καλοί επιχειρηματίες, πώς να συνεργάζονται με τους άλλους κτλ.